
EELNÕU

Investeerimisfondide seaduse ja teiste seaduste muutmise seadus

§ 1. Investeerimisfondide seaduse muutmine

Investeerimisfondide seaduses tehakse järgmised muudatused:

1) paragrahvi 9 lõikes 1 asendatakse tekstiosa „fond“ tekstiosaga „mittekinnine fond“;

2) paragrahvi 9 lõige 5 muudetakse ja sõnastatakse järgmiselt:
„(5) Kinnine fond on alternatiivfond, mille osakuid, aktsiaid või osasid ei võeta osakuomaniku, aktsionäri või osaniku nõudmisel tagasi enne fondi lõpetamist, ülejäänud  alternatiivfondid on mittekinnised fondid.“; 

3) paragrahvi 11 lõige 4 muudetakse ja sõnastatakse järgmiselt:
„(4) Põhiteave käesoleva seaduse tähenduses on fondiga seotud peamine teave, mida kajastatakse üksnes õigusaktidega sätestatud ulatuses fondi avalikuks pakkumiseks koostatavas põhiteabedokumendis või pensionifondi puhul, mis ei ole tööandja pensionifond ega PEPP-ina registreeritud pensionifond, registripidaja veebilehel avaldatud võrdlustabelis (edaspidi mõlemad ka põhiteave).“; 

4) paragrahvi 12 lõiget 1 täiendatakse punktiga 131 järgmises sõnastuses:
„131) tarbija käesoleva seaduse tähenduses on võlaõigusseaduse § 1 lõikes 5 nimetatud isik;“;

5) paragrahvi 25 lõiget 2 täiendatakse kolmanda lausega järgmises sõnastuses:
„Välisriigis asutatud või moodustatud pensionifondi puhul tuleb käesoleva lõike teise lause kohaldamisel arvestada lisaks käesoleva seaduse §-des 93–941 sätestatud pensionifondi prospekti ja põhiteabe ning pensionifondi puudutava teabe avalikustamise erisusi.“;

6) paragrahvi 29 lõiget 1 täiendatakse punktiga 81 järgmises sõnastuses:
„81) fondi likviidsusriski juhtimise meetmed, arvestades käesoleva seaduse §‑s 57 sätestatut, kui fond on eurofond või mittekinnine alternatiivfond;“;

7) paragrahvi 29 lõike 1 punkt 13 muudetakse ja sõnastatakse järgmiselt:
„13) osakute väljalaskmise ja tagasivõtmise sagedus ning muud tagasivõtmise tingimused, muu hulgas aeg, mille möödumisel võetakse osakute tagasivõtmise nõude esitamisest arvates tagasi fondi osakuid;“;

8) paragrahvi 29 lõiget 2 täiendatakse punktiga 81 järgmises sõnastuses:
„81) fondi likviidsusriski juhtimise meetmed, arvestades käesoleva seaduse §‑s 57 sätestatut, kui fond on eurofond või mittekinnine alternatiivfond;“;

9) paragrahvi 29 lõike 2 punkt 12 muudetakse ja sõnastatakse järgmiselt:
„12) aktsiate väljalaskmise ja tagasivõtmise sagedus ning muud tagasivõtmise tingimused, muu hulgas aeg, mille möödumisel võetakse aktsiate tagasivõtmise nõude esitamisest arvates tagasi fondi aktsiaid;“;

10) paragrahvi 43 lõikes 1 asendatakse tekstiosa „ja 8–12“ tekstiosaga „, 8 ja 9–12“;

11) paragrahvi 44 täiendatakse lõikega 4 järgmises sõnastuses:
„(4) Pensionifondi puhul, mis ei ole PEPP-ina registreeritud pensionifond, pensionifondi tingimuste kooskõlastamiseks ega tingimuste muudatuste kooskõlastamiseks põhiteavet ei esitata ning § 33 punktis 1 viidatud põhiteabe mittevastavust õigusaktides sätestatud nõuetele fondi tingimuste kooskõlastamisest keeldumise alusena ei kohaldata.“; 

12) paragrahvi 54 lõike 10 teises lauses asendatakse tekstiosa „§ 55 lõikes 9“ tekstiosaga „§ 55 lõikes 9 või § 57 lõike 2 punktis 4“; 

13) paragrahvi 55 lõige 2 muudetakse ja sõnastatakse järgmiselt: 
„(2) Kui käesoleva seaduse § 57 lõike 2 punktis 5 ei ole sätestatud teisiti, on osaku ja aktsia väljalaskmishind vastavat liiki osaku või aktsia puhasväärtus, millele võib olla lisatud väljalaskmistasu fondi alusdokumendis ette nähtud korras.“;

14) paragrahvi 56 lõiked 2 ja 3 muudetakse ning sõnastatakse järgmiselt:
„(2)  Kui käesoleva seaduse § 57 lõike 2 punktis 5 ei ole sätestatud teisiti, on osaku või aktsia tagasivõtmishind vastavat liiki osaku või aktsia puhasväärtus, millest võib olla maha arvatud tagasivõtmistasu fondi alusdokumendis ette nähtud korras. Osaku või aktsia tagasivõtmishind avalikustatakse samal ajal fondi osaku või aktsia puhasväärtuse avalikustamisega vastavalt sätestatud nõuetele.

(3) Kui käesoleva seaduse § 57 lõike 2 punktis 7 ei ole sätestatud teisiti, tehakse osakute või aktsiate tagasivõtmisel tagasi võetavate osakute või aktsiate eest fondi varast rahas väljamakse vastavalt tagasi võetavate osakute või aktsiate arvule ja nende puhasväärtusele. Tagasi võetud osakust või aktsiast tulenevad õigused ja kohustused lõpevad ning tagasi võetud osak või aktsia kustutatakse osakute või aktsiate registrist.“;

15) paragrahvi 56 lõikes 4 asendatakse tekstiosa „aluseid“ tekstiosaga „aluseid või kui käesoleva seaduse § 57 lõike 2 punktis 1 ei ole sätestatud teisiti“;

16) paragrahvi 56 lõiked 5 ja 7 tunnistatakse kehtetuks;

17) paragrahv 57 muudetakse ja sõnastatakse järgmiselt: 
[bookmark: para57]„§ 57. Osakute või aktsiate väljalaskmise ja tagasivõtmise peatamine ning muud väljalaskmist ja tagasivõtmist puudutavad meetmed fondi likviidsusriski juhtimiseks 

(1) Fondivalitseja või aktsiaseltsifond võib likviidsusriski juhtimiseks erandkorras fondi osakuomanike või aktsionäride huvide kaitse eesmärgil:
1) peatada ajutiselt fondi osakute või aktsiate väljalaskmise ja tagasivõtmise;
2) eraldada vara, mille väärtust ei ole võimalik usaldusväärselt määrata või mille võõrandamise võimalused või muud omadused on erandlike asjaolude tõttu majanduslikult või õiguslikult oluliselt muutunud või põhjustavad ebakindlust, fondi ülejäänud varast selliselt, et aktsionäril või osakuomanikul ei teki osalust sellises eraldatud varas ka pärast uute osakute või aktsiate väljalaskmist.

(2) Likviidsusriski juhtimiseks peab fondivalitseja nägema iga tema valitsetava fondi tingimustes või põhikirjas või aktsiaseltsifond oma põhikirjas ette vähemalt kaks ja rahaturufondi puhul vähemalt ühe järgmistest meetmetest: 
1) osakute või aktsiate tagasivõtmise piiramine viisil, mis võimaldab osakuomanikel või aktsionäridel nõuda neile kuuluvatest osakutest või aktsiatest ajutiselt vaid teatava osa tagasivõtmist; 
2) tavapärasest pikema ooteaja rakendamine, mille möödumisel võetakse osakute või aktsiate tagasivõtmise nõude esitamisest arvates tagasi fondi osakuid või aktsiaid; 
3) käesoleva seaduse § 59 lõikes 12 nimetatud osaku või aktsia tagasivõtmistasu rakendamine;
[bookmark: _Hlk216443131]4) osakute või aktsiate puhasväärtuse kohandamine puhasväärtuse arvutamise korras kindlaks määratud teguriga, mis arvestab fondi likviidsuse juhtimise kulu;
5) puhasväärtuse arvutamise korras kindlaks määratud ja fondi likviidsuse kulu arvestava teguriga kohandatud osakute või aktsiate puhasväärtuse alusel arvestatud tavapärasest erineva väljalaskmis- või tagasivõtmishinna rakendamine; 
6) käesoleva seaduse § 59 lõikes 13 nimetatud lisatasu rakendamine osakute või aktsiate väljalaskmise või tagasivõtmise korral; 
7) fondi osakute või aktsiate tagasivõtmine muul kujul kui rahas, mille korral ei tehta fondi kutselisest investorist osakuomanike või aktsionäride nõudmisel toimuval osakute või aktsiate tagasivõtmisel fondi varast rahas väljamakset, vaid antakse üle vajaminev osa fondi varast. 

(3) Fondivalitseja või aktsiaseltsifond valib fondile likviidsusriski juhtimise meetmed, mida ta peab selle fondi osakuomanike või aktsionäride huvidest lähtudes sobivaimaks, arvestades fondi investeerimisstrateegiat, likviidsusprofiili ja osakute või aktsiate tagasivõtmise tingimusi. 

(4) Fondi tingimustes või põhikirjas ette nähtud üks kahest likviidsusriski juhtimise meetmest peab olema käesoleva paragrahvi lõike 2 punktides 1–3, 6 või 7 nimetatud meede. Käesolevas lõikes sätestatut ei kohaldata rahaturufondi suhtes. 

(5) Fondi tingimustes või põhikirjas ette nähtud likviidsusriski juhtimise meedet võib rakendada või sellise meetme rakendamise võib lõpetada üksnes juhul, kui see on fondi osakuomanike või aktsionäride huvides. Seejuures võib käesoleva paragrahvi lõike 2 punktis 7 nimetatud meedet rakendada vaid tingimusel, et osakuomanikule või aktsionärile antakse üle proportsionaalne osa fondi varast, arvestades nende osakute või aktsiate arvu ja puhasväärtust, mille tagasivõtmist nõuti.

(6) Käesoleva paragrahvi lõike 5 teises lauses sätestatut ei kohaldata, kui fondi osakuid või aktsiaid pakutakse üksnes kutselisele investorile või kui tegemist on väärtpaberituru seaduse § 1371 lõikes 3 nimetatud kaubeldava investeerimisfondiga, mille tingimuste, põhikirja või prospekti kohaselt järgitakse fondi vara investeerimisel suures osas aktsia- või võlakirjaindeksit. 

(7) Fondi osakute või aktsiate väljalaskmise ja tagasivõtmise ajutisest peatamisest ja peatamise lõpetamisest ning käesoleva paragrahvi lõikes 2 nimetatud meetme fondi tingimustes või põhikirjas ettenähtust erinevast rakendamisest või rakendamise ettenähtust erinevast lõpetamisest teavitab fondivalitseja või aktsiaseltsifond viivitamata Finantsinspektsiooni. Käesolevas lõikes sätestatut ei kohaldata, kui osakute või aktsiate väljalaskmine ja tagasivõtmine peatatakse väärtpaberituru seaduse §-s 3 määratletud kauplemiskoha poolt kauplemise peatamise või lõpetamise tõttu.

(8) Kui fondivalitseja või aktsiaseltsifond kavandab eraldada käesoleva paragrahvi lõike 1 punktis 2 sätestatud vara või lõpetada selle meetme rakendamise, teavitab ta sellisest kavatsusest Finantsinspektsiooni mõistliku aja jooksul enne meetme rakendamist või rakendamise lõpetamist. 

(9) Fondivalitseja või aktsiaseltsifond peab teate fondi osakute või aktsiate väljalaskmise ja tagasivõtmise peatamisest, fondi vara eraldamisest või käesoleva paragrahvi lõikes 2 sätestatud likviidsusriski juhtimise meetme fondi tingimustes või põhikirjas ettenähtust erinevast rakendamisest avaldama viivitamata vastavalt fondi prospektis sätestatule fondivalitseja, selle konsolideerimisgrupi, millesse fondivalitseja kuulub, või aktsiaseltsifondi veebilehel.

(10) Täpsemad nõuded käesoleva paragrahvi lõigetes 1 ja 2 nimetatud likviidsusriski juhtimise meetmetele on sätestatud Euroopa Parlamendi ja nõukogu direktiivi 2009/65/EÜ artikli 18a lõike 5 alusel kehtestatud komisjoni delegeeritud määruses.“; 

18) seaduse 9. peatüki 1. jagu täiendatakse §-ga 571 järgmises sõnastuses:
„§ 571. Likviidsusriski juhtimise meetme rakendamine Finantsinspektsiooni nõudmisel 

(1) Kui fondi osakute või aktsiate väljalaskmine või tagasivõtmine ohustaks Finantsinspektsiooni hinnangul investorite huvide kaitset või finantsstabiilsust, võib Finantsinspektsioon erandkorras nõuda ettekirjutusega selle fondi osakute või aktsiate väljalaskmise ja tagasivõtmise ajutist peatamist või peatamise lõpetamist, kui see on investorite huvide kaitseks või finantsstabiilsuse tagamiseks vajalik.

(2) Fondi osakute või aktsiate väljalaskmise ja tagasivõtmise ajutist peatamist või peatamise lõpetamist võib Finantsinspektsioon nõuda ka Euroopa Väärtpaberiturujärelevalve Asutuselt asjakohase suunise saamise korral fondivalitsejalt, kes valitseb kolmanda riigi alternatiivfondi, või kolmanda riigi fondivalitsejalt, kes turustab Eestis kolmandas riigis moodustatud või asutatud alternatiivfondi, mida ta valitseb.

(3) Käesoleva paragrahvi lõikes 1 sätestatud õiguse kasutamise korral või käesoleva seaduse § 57 lõigetes 7 ja 8 nimetatud teavituste saamise korral teavitab Finantsinspektsioon omakorda viivitamata teise lepinguriigi, kus fondi pakutakse, finantsjärelevalve asutust ja fondivalitseja päritoluriigi finantsjärelevalve asutust, kui päritoluriik ei ole Eesti, samuti Euroopa Väärtpaberiturujärelevalve Asutust ning finantssüsteemi stabiilsust ja terviklikkust ohustavate võimalike riskide korral ka Euroopa Süsteemsete Riskide Nõukogu. 

(4) Kui teise lepinguriigi fondi osakuid või aktsiaid pakutakse Eestis või selle fondi valitseja asub Eestis, võib Finantsinspektsioon taotleda fondi päritoluriigi finantsjärelevalve asutuselt, et ta nõuaks osakute või aktsiate väljalaskmise ja tagasivõtmise ajutist peatamist või peatamise lõpetamist, põhjendades oma taotlust ja teavitades sellest Euroopa Väärtpaberiturujärelevalve Asutust ning finantssüsteemi stabiilsust ja terviklikkust ohustavate võimalike riskide korral ka Euroopa Süsteemsete Riskide Nõukogu.

(5) Kui Finantsinspektsioon ei nõustu rahuldama sellise teise lepinguriigi finantsjärelevalve asutuse taotlust, kus fondi osakuid või aktsiaid pakutakse, või kui fondivalitseja asukoht on teises lepinguriigis, siis fondivalitseja päritoluriigi finantsjärelevalve asutuse taotlust nõuda fondi osakute või aktsiate väljalaskmise ja tagasivõtmise ajutist peatamist või peatamise lõpetamist, teavitab ta taotluse rahuldamata jätmisest taotluse esitajat, Euroopa Väärtpaberiturujärelevalve Asutust ja Euroopa Süsteemsete Riskide Nõukogu, kui taotlemisest teavitati ka viimast, ning põhjendab, miks ta ei nõustunud taotlust rahuldama.

(6) Kui osakute või aktsiate väljalaskmise ja tagasivõtmise ajutise peatamise või peatamise lõpetamise kohta esitab Finantsinspektsioonile arvamuse Euroopa Väärtpaberiturujärelevalve Asutus, kuid Finantsinspektsioon ei pea sellega arvestamist või sellest juhindumist võimalikuks, teavitab ta Euroopa Väärtpaberiturujärelevalve Asutust ja käesoleva paragrahvi lõikes 5 nimetatud teise lepinguriigi finantsjärelevalve asutust, tuues koos põhjendustega välja, millises ulatuses jätab Finantsinspektsioon arvamusega arvestamata või arvamusest juhindumata.“;

19) paragrahvi 59 täiendatakse lõigetega 11–13 järgmises sõnastuses:
„(11) Kui fondi tingimustes või põhikirjas on ette nähtud osaku või aktsia tagasivõtmistasu, kuid seda ei maksta fondi, peavad fondi tingimused, põhikiri või prospekt seda eripära osakuomanikule või aktsionärile selgelt kajastama. 

(12) Kui fondi tingimustes või põhikirjas on likviidsusriski juhtimise meetmena ette nähtud osaku või aktsia tagasivõtmistasu, et katta nende tagasivõtmisest tekkiv fondi likviidsuse juhtimise kulu, makstakse selline tagasivõtmistasu fondi, tagades sellega, et fondi teised osakuomanikud või aktsionärid ei satuks ebaõiglaselt osakute või aktsiate tagasivõtmise tulemusel ebasoodsamasse olukorda.

(13) Käesoleva paragrahvi lõikes 1 nimetatud lisatasu võib muu hulgas nõuda juhul, kui see on fondi tingimustes või põhikirjas ette nähtud likviidsusriski juhtimise meetmena, et katta osakute või aktsiate väljalaskmise või tagasivõtmise tehingu mahust tingitud likviidsuse juhtimise kulusid. Selline lisatasu makstakse fondi, tagades sellega, et fondi teised osakuomanikud või aktsionärid ei satuks ebaõiglaselt osakute või aktsiate suure tehingu tulemusel ebasoodsamasse olukorda.“;

20) paragrahvi 65 lõige 2 muudetakse ja sõnastatakse järgmiselt:
„(2) Kohustusliku pensionifondi osaku tagasivõtmistasu määr ei või olla suurem kui 0,1 protsenti osaku puhasväärtusest.“;

21) paragrahvi 65 lõike 33 teine lause tunnistatakse kehtetuks;

22) paragrahv 66 muudetakse ja sõnastatakse järgmiselt:
[bookmark: para66]„§ 66. Pensionifondi osakute väljalaskmise ja tagasivõtmise peatamise erisused

(1) Pensionifondi suhtes ei kohaldata käesoleva seaduse § 57 lõike 1 punktis 2, lõigetes 2–6, 8 ja 10 ning § 571 lõigetes 2–6 sätestatut ega § 57 lõikes 7 sama paragrahvi lõikes 2 nimetatud meetme rakendamisest või rakendamise lõpetamisest Finantsinspektsiooni teavitamise kohta sätestatut. 

(2) Lisaks käesoleva seaduse § 571 lõikes 1 sätestatule võib Finantsinspektsioon oma ettekirjutusega kohustada fondivalitsejat peatama pensionifondi osakute väljalaskmist ja tagasivõtmist, kui on kahtlus, et osakute väljalaskmise, tagasivõtmise või avaliku pakkumisega on rikutud õigusaktides sätestatud nõudeid või on sellise rikkumise oht. 

(3) Käesoleva paragrahvi lõikes 2 sätestatud ettekirjutusega kohustab Finantsinspektsioon fondivalitsejat kõrvaldama ka pensionifondi osakute väljalaskmise ja tagasivõtmise peatamise aluseks olnud asjaolud.

(4) Kohustusliku pensionifondi osakute väljalaskmise peatamise korral säilitab pensioniregistri pidaja nende osakute omandamiseks laekunud vahendid kogumispensionide seaduse § 12 lõikes 1 nimetatud pangakontol.

(5) Kohustusliku pensionifondi osakute tagasivõtmise peatamiseks kauemaks kui kümneks tööpäevaks peab fondivalitseja taotlema Finantsinspektsioonilt loa (edaspidi käesolevas jaotises luba).

(6) Loa taotlemiseks esitab fondivalitseja Finantsinspektsioonile kirjaliku avalduse ning järgmised andmed ja dokumendid (avaldus, andmed ja dokumendid edaspidi käesolevas jaotises koos taotlus):
[bookmark: para66lg3p2]1) väärtpaberite registri pidamise seaduse § 51 lõikes 4 nimetatud andmed avalduse esitamisele eelnenud kuu jooksul välja lastud ja tagasi võetud pensionifondi osakute arvu ning neid omandanud või võõrandanud osakuomanike kohta;
2) andmed pensionifondi vara, osaku puhasväärtuse ja osaku tagasivõtmistasu muutumise kohta avalduse esitamisele eelnenud kuu jooksul;
3) osakute tagasivõtmise peatamise põhjuste selgitus;
4) hinnang selle kohta, milline on osakute tagasivõtmise peatamise mõju pensionifondi osakuomaniku huvidele.

(7) Ajal, kui kohustusliku pensionifondi osakute tagasivõtmine on peatatud, võib selle pensionifondi osakuid välja lasta üksnes fondivalitsejale ja kogumispensionide seaduse § 32 lõike 21 alusel kohustusliku pensionifondi osakuomanikele.“;

23) paragrahvi 67 lõikes 1 asendatakse tekstiosa „lõikes 3“ tekstiosaga „lõikes 6“;

24) paragrahvi 67 lõike 7 punkt 1 tunnistatakse kehtetuks;

25) paragrahvi 69 lõige 3 muudetakse ja sõnastatakse järgmiselt:
„(3) Finantsinspektsiooni teavitamine käesoleva paragrahvi lõike 2 kohaselt ei ole vajalik, kui pensionifondi valitseja:
1) omandab või võtab tagasi sellise vabatahtliku pensionifondi osakuid, mille osakuid võetakse tagasi osakuomaniku nõudmisel;
2) omandab kohustusliku pensionifondi osakuid käesoleva seaduse §-s 68 kehtestatud oma osakute nõude täitmiseks või selle pideva täitmise tagamiseks vajaliku mõistliku tegevusvaru loomiseks või taastamiseks või võtab kohustusliku pensionifondi osakuid tagasi sellise tegevusvaru korrigeerimiseks, tingimusel et pensionifondi valitseja osalus vastab pärast osakute tagasivõtmist §-s 68 sätestatud nõuetele, või
3) omandab või võtab tagasi kohustusliku pensionifondi osakuid Finantsinspektsiooni ettekirjutuse alusel käesoleva seaduse § 68 lõike 8 või kogumispensionide seaduse §-de 32–35 kohaselt.“;

26) seaduse 9. peatükki täiendatakse 5. jaoga järgmises sõnastuses:

„5. jagu
Alternatiivfondi osakule või aktsiale kohalduvad erisused

§ 721. Alternatiivfondi likviidsusriski juhtimise meetmete erisused

(1) Alternatiivfondi käesoleva seaduse § 57 lõigetes 1 ja 2 nimetatud likviidsusriski juhtimise meetmetele esitatavad täpsemad nõuded on sätestatud Euroopa Parlamendi ja nõukogu direktiivi 2011/61/EL artikli 16 lõike 2i alusel kehtestatud komisjoni delegeeritud määruses.

(2) Käesoleva seaduse §-des 57 ja 571 sätestatut ei kohaldata kinnise alternatiivfondi suhtes.“;

27) paragrahvi 73 lõiget 3 täiendatakse pärast tekstiosa „nõuetele“ tekstiosaga „ja olema koos fondi nimetuse või ärinimega investorile enne osakute või aktsiate omandamist kättesaadav“;

28) paragrahvi 74 lõike 1 punkt 9 muudetakse ja sõnastatakse järgmiselt:
„9) fondi likviidsusriski juhtimise meetmete käesoleva seaduse § 57 kohase rakendamise ning osakute või aktsiate väljalaskmise ja tagasivõtmise peatamise tingimused ja asjaolud;“;

29) paragrahvi 74 lõike 2 punktis 1 asendatakse tekstiosa „fondi vara investeeritakse ja millises ulatuses, sealhulgas kui fondi vara investeerimisel järgitakse kindlat indeksit, siis“ tekstiosaga „ja regiooni fondi vara investeeritakse ning kas ja millises ulatuses kasutab fond investeerimisel aktiivset või passiivset investeerimisstrateegiat, sealhulgas kui fondi vara investeerimisel järgitakse kindlat indeksit, siis sellise indeksi nimetus ja“;

30) paragrahvi 83 lõige 4 muudetakse ja sõnastatakse järgmiselt:
„(4) Fondi aastaaruanne või majandusaasta aruanne koostatakse, esitatakse ja avalikustatakse vähemalt eesti või inglise keeles.“; 

31) paragrahvi 88 pealkiri muudetakse ja sõnastatakse järgmiselt:
[bookmark: para88]„§ 88. Finantsinspektsioonile esitatavad aruanded ja muu teave“;

[bookmark: _Hlk216444751]32) paragrahvi 88 lõikes 2 asendatakse tekstiosa „tasude ja väljamaksete ning fondi osakute või aktsiate“ tekstiosaga „tulude, kulude ja väljamaksete, fondi osakute või aktsiate ning fondi iseloomustavate tunnuste“;

33) paragrahvi 88 lõige 2 muudetakse ja sõnastatakse järgmiselt:
„(2) Fondivalitseja või aktsiaseltsifond koostab ja esitab aruanded, mis sisaldavad järgmisi andmeid:
1) fondi vara, kohustused, tulud, kulud ja väljamaksed, fondi osakud või aktsiad ning fondi iseloomustavad tunnused;
2) fondi varasse kuuluvad kaubeldavad finantsinstrumendid, kauplemiskohad, kus ta fondi nimel kaupleb, ja fondi riskid.“;

34) paragrahvi 88 täiendatakse lõigetega 21 ja 22 järgmises sõnastuses:
„(21) Andmed fondi vara kohta ja käesoleva paragrahvi lõike 2 punktis 2 nimetatud andmed esitatakse aruannetes kujul, mis võimaldab neid seostada fondi, selle vara ja valitseja kohta esitatud muude järelevalveliste või avalike aruannetega.

(22) Lisaks aruannetele tuleb fondivalitsejal või aktsiaseltsifondil esitada Finantsinspektsioonile fondi kohta järgmine teave: 
1) fondi likviidsusriski juhtimise kord ja selle muudatused, sealhulgas sellise riski juhtimiseks valitud meetmed ning nende rakendamise ja rakendamise lõpetamise tingimused;
2) fondi riskiprofiil, sealhulgas fondi tururisk, likviidsusrisk ja vastaspoole risk ehk krediidirisk, ja muud riskid, sealhulgas operatsioonirisk, ning fondi finantsvõimenduse kogusumma;
3) stressitestide tulemused;
4) loetelu lepinguriikidest, kus fondivalitseja või aktsiaseltsifond või viimaste nimel tegutsev turustaja fondi osakuid või aktsiaid tegelikult turustab.“;

35) paragrahvi 88 lõiget 4 täiendatakse pärast tekstiosa „aruandeperioodi lõppu“ tekstiosaga „, kui õigusaktides ei ole ette nähtud teisiti“;

36) paragrahvi 88 täiendatakse lõikega 61 järgmises sõnastuses:
„(61) Täiendavaid perioodilisi ja ühekordseid aruandeid ning andmeid on Finantsinspektsioonil õigus fondivalitsejalt tema valitsetava fondi kohta või aktsiaseltsifondilt lisaks käesolevas paragrahvis sätestatule nõuda ka süsteemse riski jälgimiseks. Täiendavate aruandlusnõuete rakendamisest teavitab Finantsinspektsioon Euroopa Väärtpaberiturujärelevalve Asutust.“; 

37) paragrahvi 88 täiendatakse lõigetega 9 ja 10 järgmises sõnastuses:
„(9) Aruanded käesoleva paragrahvi lõike 2 punktis 2 sätestatud andmetega ja andmetega fondi vara kohta ning lõikes 22 sätestatud teave esitatakse Finantsinspektsioonile Euroopa Parlamendi ja nõukogu direktiivi 2009/65/EÜ artikli 20a lõigete 5 ja 6 alusel kehtestatud sageduse, tähtaegade ja vormi kohaselt. 

(10) Finantsinspektsioon edastab käesoleva paragrahvi lõike 9 kohaselt kogutud teabe viivitamata teise lepinguriigi finantsjärelevalve asutusele, kui fondivalitseja või fond võib olla krediidiasutusele, mõnele teisele süsteemselt olulisele ettevõtjale või kogu finantssüsteemi stabiilsusele selles lepinguriigis oluline vastaspoole riski allikas.“;

38) paragrahvi 90 lõike 1 punkt 5 tunnistatakse kehtetuks;

39) paragrahvi 90 täiendatakse lõikega 21 järgmises sõnastuses:
„(21) Kui fondi arvel antakse laenu, tuleb fondi prospektis lisaks käesoleva seaduse §-s 74 sätestatule märkida § 1202 lõike 2 kohaselt määratud kuupäev, millest alates peab selle fondi suhtes hakkama kohaldama ühele isikule antavate laenude piirmäära.“;

40) paragrahvi 90 lõiget 4 täiendatakse punktidega 4–6 järgmises sõnastuses:
„4) laenuportfelli koosseis, kui fondi arvel antakse laenu; 
5) kõik aasta jooksul otse või kaudselt investorite makstud tasud ja kantud kulud;
6) teave eriotstarbelise ettevõtja, fondivalitseja emaettevõtja või tütarettevõtja kohta, kui kõnealuse ettevõtja vahendusel on investeeritud fondi vara fondivalitseja nimel.“;

41) paragrahvi 90 täiendatakse lõigetega 7 ja 8 järgmises sõnastuses:
„(7) Käesoleva paragrahvi lõike 4 punktides 5 ja 6 nimetatud teave tuleb fondivalitsejal investoritele kättesaadavaks teha vähemalt kord aastas.

(8) Alternatiivfondi dokumentide avalikustamise suhtes ei kohaldata käesoleva seaduse § 81 lõike 3 teises lauses sätestatud nõuet ega § 74 lõike 1 punktis 13 ja § 75 lõike 1 punktis 7 sätestatud tasustamise põhimõtete täieliku kirjelduse paberil tasuta kättesaadavaks tegemise nõuet.“; 

42) paragrahv 92 muudetakse ja sõnastatakse järgmiselt:
[bookmark: para92]„§ 92. Alternatiivfondi kohta Finantsinspektsioonile esitatava lisateabe erisused

(1) Finantsinspektsioonile tuleb alternatiivfondi kohta käesoleva seaduse § 88 lõikes 22 sätestatud teabe hulgas esitada ka mittelikviidse vara osakaal fondi varas, millele  rakendatakse komisjoni delegeeritud määruse (EL) nr 231/2013 kohaselt selle vähese likviidsuse tõttu erikorda.

(2) Kui fondi vara valitsemisel kasutatakse olulisel määral finantsvõimendust, esitab fondivalitseja Finantsinspektsioonile sellise fondi kohta järgmise teabe:
1) fondi finantsvõimenduse üldine tase;
2) fondi finantsvõimenduse jagunemine raha või väärtpaberite laenamisel rajaneva finantsvõimenduse ja tuletisinstrumentidel rajaneva finantsvõimenduse vahel;
3) millisel määral on fondi vara kasutatud korduvalt finantsvõimenduskokkulepete alusel.

(3) Fondivalitseja lähtub finantsvõimenduse määra olulisuse hindamisel Euroopa Parlamendi ja nõukogu direktiivi 2011/61/EL artikli 24 lõikes 6 viidatud komisjoni delegeeritud õigusaktis sätestatust.

(4) Käesoleva paragrahvi lõikes 2 nimetatud teave esitatakse laenatud raha või väärtpaberite viie suurima allika ja nendelt allikatelt saadud finantsvõimenduse suuruse kohta iga fondi puhul eraldi.

(5) Aruanded käesoleva seaduse § 88 lõike 2 punktis 2 sätestatud andmetega ja andmetega fondi vara kohta ning sama paragrahvi lõikes 22 ja käesolevas paragrahvis sätestatud teabe esitab alternatiivfondi valitseja Finantsinspektsioonile Euroopa Parlamendi ja nõukogu direktiivi 2011/61/EL artikli 24 lõigete 5a ja 5b alusel kehtestatud sageduse, tähtaegade ja vormi kohaselt.“;

43) paragrahvi 93 lõiget 1 täiendatakse teise ja kolmanda lausega järgmises sõnastuses:
„Sellise pensionifondi puhul, mis ei ole tööandja pensionifond ega PEPP-ina registreeritud pensionifond, peab selle fondi põhiteabega olema võimalik tasuta tutvuda esimeses lauses nimetatud veebilehel käesoleva seaduse §-s 94 sätestatud kujul või fondivalitseja või selle konsolideerimisgrupi, millesse fondivalitseja kuulub, veebilehel esitatud viite kaudu registripidaja veebilehel avaldatud kohustusliku või vabatahtliku pensionifondi võrdlustabelile. Tööandja pensionifondi puhul peab käesoleva seaduse § 81 lõike 2 punktis 4 nimetatud dokumentidest olema esimeses lauses nimetatud kohtades võimalik tasuta tutvuda prospektiga.“;

44) paragrahvi 93 lõike 1 esimesest lausest jäetakse välja tekstiosa „ning kohustusliku pensionifondi puhul selle viimase investeeringute aruandega“;

45) paragrahvi 93 täiendatakse lõikega 12 järgmises sõnastuses:
„(12) Likviidsusriski juhtimise meetmete kohta esitatakse pensionifondi prospektis erinevalt käesoleva seaduse § 74 lõike 1 punktis 9 sätestatust vaid osakute väljalaskmise ja tagasivõtmise peatamise tingimused ning pensionifondi suhtes ei kohaldata sama lõike punktis 13 sätestatud tasustamise põhimõtete täieliku kirjelduse paberil tasuta kättesaadavaks tegemise nõuet.“;
 
46) paragrahvi 93 lõige 2 tunnistatakse kehtetuks;

47) paragrahvi 93 täiendatakse lõigetega 22 ja 23 järgmises sõnastuses:
„(22) Pensionifondi tootluse avaldamise suhtes ei kohaldata käesoleva seaduse § 82 lõike 2 ega 4 esimeses lauses sätestatut, piisava tegevusajaloo olemasolu korral avalikustatakse pensionifondi tootlus vähemalt viimase 12 kuu kohta ning tootluse avaldamisel peab pensionifondi piisava tegevusajaloo olemasolu korral esitama ka fondi keskmise tootluse viimase ühe, viie ja kümne jooksva aasta kohta. Käesoleva seaduse § 82 lõike 5 esimeses lauses sätestatud erandit kohaldatakse pensionifondi tootluse avaldamise suhtes tingimusel, et avaldatavale teabele lisatakse pensionifondi viimase 12 kuu tootluse andmed. 

(23) Kohustusliku pensionifondi osakuomanikule tema isikliku kohustuslike pensionifondide kogutootluse näitamisel tuleb kasutada pensioniregistri pidaja arvutatud osakuomaniku isiklikku kohustuslike pensionifondide kogutootlust, mille arvutamisel lähtutakse sisemise tulumäära (IRR) metoodikast.“;

48) paragrahvi 93 lõige 4 muudetakse ja sõnastatakse järgmiselt:
„(4) Pensionifondi valitseja esitab pensioniregistri pidajale viimase veebilehel avaldamiseks: 
1) pensionifondi põhiteabe ja selle muutmise korral uuendatud põhiteabe, arvestades käesoleva seaduse §-s 94 sätestatut;
2) kohustusliku pensionifondi tingimused ja prospekti ning nende muutmise korral muudetud tingimused ja prospekti.“;

49) paragrahvi 93 täiendatakse lõikega 41 järgmises sõnastuses:
„(41) Kui pensionifondil on tingimuste või prospekti kohaselt lubatud võtta edukustasu, tuleb sellise fondi valitsemistasu ja jooksvate tasude avalikustamise korral viidata ka edukustasu võtmise võimalusele.“; 

50) seadust täiendatakse §-ga 931 järgmises sõnastuses:
„§ 931. Pensionifondi aruandluse ja Finantsinspektsioonile esitatava teabe erisused

Pensionifondi kohta ei koostata ega esitata Finantsinspektsioonile fondi osakute või aktsiate aruannet.“;

51) paragrahvi 931 tekst loetakse lõikeks 1 ja paragrahvi täiendatakse lõikega 2 järgmises sõnastuses: 
„(2) Pensionifondi aruandluse ja Finantsinspektsioonile teabe esitamise suhtes ei kohaldata käesoleva seaduse § 88 lõike 2 punktis 2 ning lõigetes 21, 22, 61, 9 ja 10 sätestatut.“;

52) paragrahv 94 muudetakse ja sõnastatakse järgmiselt:
[bookmark: para94]„§ 94. Pensionifondi põhiteave ja sellele esitatavad nõuded

(1) Pensionifondi põhiteave sisaldab järgmist:
1) pensionifondi nimetus;
2) pensionifondi riskitase ja märge selle kohta, kui sellise fondi riskitase või aktsiariski maksimaalne osakaal langeb fondi tingimustes või prospektis kindlaks määratud aja jooksul;
3) Eesti investeeringute osakaal pensionifondi vara puhasväärtusest;
4) märge selle kohta, kas fond kasutab investeerimisel aktiivset või passiivset investeerimisstrateegiat pensionifondi tingimuste või prospekti kohaselt;
5) pensionifondi valitsemistasu ja jooksvad tasud;
6) märge selle kohta, kas fond võib võtta edukustasu pensionifondi tingimuste või prospekti kohaselt ja sama tasu eelmise kalendriaasta kohta;
7) pensionifondi keskmine tootlus viimase ühe, viie ja kümne jooksva aasta kohta, aasta baasil arvutatuna.
[bookmark: para94lg3]
(2) Eesti investeeringute osakaalu määramisel ei võeta Eesti investeeringuna arvesse pensionifondi vara paigutust Eesti krediidiasutuste hoiustesse. Pensionifondi investeeringuid teistesse fondidesse võib Eesti investeeringute osakaalu määramisel võtta arvesse teise fondi varast vaid ulatuses, mis on Eestisse investeeritud otse või teiste fondide kaudu. 

(3) Pensionifondi jooksvates tasudes peavad sisalduma kõik eelmise kalendriaasta tasud ja kulud, mis tasutakse käesoleva seaduse § 58 lõike 1 punktide 1–3 kohaselt pensionifondi arvel, välja arvatud edukustasu. Kui pensionifondi vara investeeritakse teistesse fondidesse, tuleb pensionifondi jooksvate tasude hulka arvata ka neis fondides tekkivad tasud ja kulud. 

(4) Pensionifondi põhiteabe määramise täpsemad tingimused ja korra kehtestab valdkonna eest vastutav minister määrusega. 

(5) Käesoleva paragrahvi lõike 1 punktides 2–6 sätestatud andmed esitatakse kalendriaasta lõpu seisuga, kui käesoleva paragrahvi lõike 6 teisest lausest ei tulene teisiti. 

(6) Pensionifondi valitseja on kohustatud esitama registripidajale käesoleva paragrahvi lõike 1 punktides 1–6 sätestatud andmed pensionifondi põhiteabe avaldamiseks ning uuendama neid igal kalendriaastal, hiljemalt jaanuari lõpuks. Kui andmed muutuvad oluliselt kalendriaasta jooksul, on pensionifondi valitseja kohustatud uuendama registripidajale esitatud andmeid jooksvalt. 

(7) Registripidajale esitatud pensionifondi jooksvaid tasusid on lubatud käesoleva paragrahvi lõike 6 teise lause kohaselt uuendada, kui muutub selle pensionifondi valitsemistasu suurus või kui pensionifondi jooksvate tasude arvutamisel aluseks võetavates tasudes või kuludes on toimunud muid olulisi ja püsivaid muutusi, mille tõttu ei ole varem avaldatud jooksvate tasude suurus enam asjakohane.

(8) Pensionifondi põhiteabe avaldamiseks registripidajale esitatavad andmed peavad olema pensionifondi prospekti vastavate andmetega kooskõlas.

(9) Pensionifondi põhiteave tehakse kättesaadavaks registripidaja veebilehel avaldatavate kohustuslike ja vabatahtlike pensionifondide võrdlustabelitena. Pensionifondi osakute pakkumise ja pensionifondi kohta teabe avaldamise korral tuleb pensionifondi põhiteave teha kättesaadavaks samal kujul, nagu see on käesoleva lõike kohaselt avaldatud. Pensionifondi valitseja ega kontohaldur ei ole kohustatud andma selgitusi võrdlustabelis kajastatud pensionifondide kohta, mille osakuid ta ei paku.

(10) Pensionifondide põhiteabega seotud võrdlustabelite kujundust ja taasesitamise tingimusi võib täpsustada valdkonna eest vastutav minister määrusega.

(11) Pensionifondi põhiteabe hulgas fondi tootluse avaldamise suhtes ei kohaldata käesoleva seaduse §-s 82 ega § 93 lõikes 22 sätestatut.

(12) Pensionifondi kohta põhiteabedokumenti ei koostata ning pensionifondi põhiteabe suhtes käesoleva seaduse §-des 73 ja 75 sätestatut ei kohaldata.

(13) Käesolevas paragrahvis sätestatut ei kohaldata PEPP-ina registreeritud pensionifondi suhtes. Tööandja pensionifondi suhtes ei kohaldata käesoleva paragrahvi lõigetes 1–11 sätestatut.“;

53) paragrahvi 95 täiendatakse lõikega 3 järgmises sõnastuses:
„(3) Käesoleva seaduse §-s 76 kohustusliku pensionifondi osakuomanikule või sellise vabatahtliku pensionifondi osakuomanikule, mis ei ole tööandja pensionifond ega PEPP-ina registreeritud pensionifond, põhiteabe alusel kahju hüvitamise kohta sätestatut kohaldatakse vaid juhul, kui sama paragrahvi lõikes 1 või 6 nimetatud asjaolu on tingitud põhiteabes sisalduvast tegelikkusest erinevast, eksitavast, vastuolulisest või prospektiga mitte kooskõlas olevast teabest, mille pensionifondi valitseja on registripidajale esitanud.“;

54) paragrahvi 96 pealkirjast jäetakse välja tekstiosa „ja põhiteabes“;

55) paragrahvi 96 lõikest 1 jäetakse välja tekstiosa „ja põhiteabe (edaspidi käesolevas paragrahvis koos prospektid)“;

56) paragrahvi 96 täiendatakse lõikega 11 järgmises sõnastuses:
„(11) Käesoleva seaduse § 94 nõuete kohaselt koostatud pensionifondi põhiteabe muutmise suhtes ei kohaldata käesoleva seaduse §-des 77 ja 78 sätestatut.“;

57) paragrahvi 96 lõigetes 2–6 asendatakse tekstiosa „prospektid“ tekstiosaga „prospekt“ vastavas käändes;



58) paragrahvi 104 täiendatakse lõikega 5 järgmises sõnastuses:
„(5) Kui fondivalitseja kannab käesoleva seaduse § 57 lõike 1 punktis 2 sätestatud vara eraldamise meetme rakendamisel sellise vara eraldi kontole, ei pea fondivalitseja eelnimetatud vara puhul arvestama käesolevas peatükis sätestatud varade investeerimise ja riskide hajutamise nõudeid ega piiranguid.“;

59) paragrahvi 115 lõike 3 esimeses lauses asendatakse tekstiosa „Reguleeritud turu välise tuletistehinguga võetav riskipositsioon“ tekstiosaga „Riskipositsioon, mis võetakse tuletistehinguga, mida ei kliirita keskse vastaspoole kaudu,“;

60) paragrahvi 115 täiendatakse lõikega 31 järgmises sõnastuses:
„(31) Keskse vastaspoole kaudu kliirimiseks loetakse arveldamist Euroopa Parlamendi ja nõukogu määruse (EL) nr 648/2012 börsiväliste tuletisinstrumentide, kesksete vastaspoolte ja kauplemisteabehoidlate kohta (ELT L 201, 27.07.2012, lk 1–59) artikli 14 alusel tegevusloa saanud või artikli 25 alusel tunnustatud keskse vastaspoole kaudu sama määruse artikli 2 punkti 1 tähenduses.“;

61) paragrahvi 115 lõike 5 punktis 1 asendatakse tekstiosa „reguleeritud turu välistele tuletistehingutele“ tekstiosaga „tuletistehingute suhtes“;

62) paragrahvi 115 lõikes 6 asendatakse tekstiosa „tuletistehingute riskipositsioonid selles isikus“ tekstiosaga „riskipositsioonid, mis tulenevad selle isikuga tehtavatest tuletistehingutest ja mida ei kliirita keskse vastaspoole kaudu,“;

63) paragrahvi 120 täiendatakse lõikega 10 järgmises sõnastuses:
„(10) Erinevalt käesoleva seaduse § 119 lõike 4 esimeses lauses sätestatust võib muu avaliku fondi arvel anda laenu, arvestades §-s 1202 sätestatud nõudeid.“;

64) paragrahvi 1201 täiendatakse lõikega 4 järgmises sõnastuses:
„(4) Muu avaliku kinnise fondi arvel võib anda laenu kooskõlas käesoleva seaduse § 120 lõikega 10.“;

65) seaduse 11. peatüki 3. jagu täiendatakse §-ga 1202 järgmises sõnastuses:
„§ 1202. Nõuded muu avaliku fondi laenutehingutele

(1) Muu avaliku fondi arvel laenu andmise korral ei või ühele isikule antavate laenude tinglik väärtus kokku ületada 20 protsenti laenu andva fondi vara puhasväärtusest, kui laenu antakse: 
1) eurofondile, alternatiivfondile või pensionifondile;
2) kindlustusandjale, edasikindlustusandjale või kindlustusvaldusettevõtjale;
3) krediidiasutusele, krediidiasutuse abiettevõtjale või finantseerimisasutusele krediidiasutuste seaduse tähenduses.

(2) Fondivalitseja või aktsiaseltsifond on kohustatud käesoleva paragrahvi lõikes 1 sätestatud piirmäära kohaldama hiljemalt fondi tingimustes, põhikirjas või prospektis sätestatud kuupäevast alates. Kuupäeva määramisel lähtub fondivalitseja või aktsiaseltsifond fondi investeerimisstrateegiast ja fondi vara eripärast ning see peab jääma fondi osakute või aktsiate esmasele väljalaskmisele järgneva 24 kuu sisse. Erandjuhul, kui see on fondi investeerimisstrateegiat ja vara eripära arvestades põhjendatud, võib fondivalitseja või aktsiaseltsifond tähtaega Finantsinspektsiooni loal pikendada kuni 12 kuu võrra. 
 
(3) Kui fondi vara puhasväärtust suurendatakse või vähendatakse osakuid või aktsiaid välja lastes või tagasi võttes, peatatakse käesoleva paragrahvi lõikes 1 sätestatud piirmäära kohaldamine ajutiselt kuni 12 kuuks, arvestades ajavahemikku määrates fondi osakuomanike või aktsionäride õigustatud huvidega.

(4) Käesoleva paragrahvi lõikes 1 sätestatud piirmäära ei kohaldata, kui fondivalitseja hakkab fondi likvideerimise käigus võõrandama fondi vara, et selle fondi osakuid või aktsiaid tagasi võtta. 

(5) Laenu andmise korral Euroopa riskikapitalifondi, Euroopa sotsiaalettevõtlusfondi või Euroopa pikaajalise investeerimisfondi arvel kohaldatakse käesoleva paragrahvi lõikes 1 sätestatud piirmäära kooskõlas Euroopa Parlamendi ja nõukogu määruses (EL) nr 345/2013, nr 346/2013 või 2017/1131 sätestatud fondi vara investeerimist puudutavate piirmäärade, piirangute ja tingimustega.

(6) Laenu andmisega teenitav tulu, millest on lubatud maha arvata vaid tasu laenu haldamise eest, peab jääma fondi.

(7) Muu avaliku fondi arvel ei või laenu anda tarbijatele, kui käesolevas seaduses ei ole sätestatud teisiti, ega fondi enda valitsejale, depositooriumile, kolmandale isikule, kellele on fondivalitseja või depositooriumi ülesanded edasi antud, või fondivalitsejaga samasse konsolideerimisgruppi kuuluvale ettevõtjale, kes annab laenu eelnimetatud juriidilistele isikutele. Fondivalitseja võib muu avaliku fondi arvel väljastada välisriikides tarbijakrediiti, sealhulgas hüpoteekkrediiti (edaspidi käesolevas seaduses tarbijakrediit), kui see on vastava riigi õigusaktide kohaselt lubatud. Muu avaliku fondi arvel ei või tarbijakrediiti väljastada selle fondi valitseja või aktsiaseltsifondi enda ega fondi depositooriumi töötajatele, samuti sellise kolmanda isiku töötajatele, kellele on fondivalitseja ülesanded edasi antud.
 
(8) Laenu andva muu avaliku fondi investeerimisstrateegia ei või ette näha laenu andmist, kui sellise tegevuse ainus eesmärk on see laen või laenust tingitud riskipositsioonid üle anda kolmandale isikule laenulepingu või sellest tuleneva nõude loovutamise teel. 

(9) Kui fondivalitseja või aktsiaseltsifond loovutab laenulepingu või sellest tuleneva nõude hiljem kolmandale isikule, peab fond riskipositsioonina hoidma vähemalt viite protsenti iga selle laenu tinglikust väärtusest. Sellist riskipositsiooni tuleb hoida vähemalt kaheksa aastat või kuni laenulepingu kehtivusaja lõppemiseni, kui see on lühem kui kaheksa aastat või välisriigis on väljastatud tarbijakrediiti. 

(10) Käesoleva paragrahvi lõikes 9 sätestatud nõuet ei kohaldata, kui: 
1) fondivalitseja või aktsiaseltsifond hakkab fondi likvideerimise käigus võõrandama fondi vara, et selle osakuid või aktsiaid tagasi võtta;
2) fondi vara on vajalik võõrandada, et täita Euroopa Liidu toimimise lepingu artikli 215 alusel vastu võetud piiravaid meetmeid või tootenõudeid;
3) laenulepingu või sellest tuleneva nõude loovutamine on fondi osakuomanike või aktsionäride parimates huvides ja vajalik fondi investeerimisstrateegia sellekohaseks rakendamiseks või
4) laenuleping või sellest tulenev nõue loovutatakse laenuga seotud riski halvenemise tõttu, mille fondivalitseja või aktsiaseltsifond on tuvastanud hoolsuskontrolli ja riskijuhtimise protsessi käigus, ning lepingu või sellest tuleneva nõude omandajat on riski halvenemisest teavitatud.

(11) Kui laenu andva muu avaliku fondi valitseja või aktsiaseltsifond kasutab käesoleva paragrahvi lõikes 10 sätestatud erandit, tõendab ta Finantsinspektsiooni nõudmisel, et erandi kasutamiseks on samas lõikes sätestatud alus. 

(12) Fondi arvel laenu andmisena käsitatakse ka laenu andmist kaudselt kolmanda isiku või eriotstarbelise ettevõtja kaudu, kui sellist laenu antakse fondi arvel või nimel või fondivalitseja nimel, kui fondivalitseja või aktsiaseltsifond osaleb laenu struktureerimises või enne laenuga seotud riskipositsiooni võtmist laenu tingimuste kindlaksmääramises või kokkuleppimises.“;

66) paragrahvi 127 lõige 2 tunnistatakse kehtetuks;

67) paragrahv 129 tunnistatakse kehtetuks;

68) paragrahvi 140 lõige 3 muudetakse ja sõnastatakse järgmiselt:
„(3) Lepinguline fond võib ühineda lepingulise fondi või aktsiaseltsifondiga. Lepingulised fondid võivad ühineda ka selliselt, et moodustatakse uus lepinguline fond, ning lepinguline fond ja aktsiaseltsifond selliselt, et asutatakse uus aktsiaseltsifond. Lisaks võib aktsiaseltsifond ühineda aktsiaseltsifondiga ning aktsiaseltsid võivad ühineda selliselt, et asutatakse uus aktsiaseltsifond.“;

69) paragrahvi 141 pealkirjas ning lõigetes 1 ja 2 asendatakse tekstiosa „lepingulise fondi“ tekstiosaga „lepinguliste fondide“; 

70) paragrahvi 142 lõige 2 muudetakse ja sõnastatakse järgmiselt:
„(2) Aktsiaseltsifondi ühinemisel teise aktsiaseltsifondiga kohaldatakse äriseadustiku § 391 lõigetes 1–5 sätestatut.“;

71) paragrahvi 142 täiendatakse lõikega 21 järgmises sõnastuses:
„(21) Kui aktsiaseltsifond ühendab endaga lepingulise fondi või ühinevad aktsiaseltsifond ja lepinguline fond uue aktsiaseltsifondi asutamise teel, kohaldatakse selliste ühinemiste suhtes käesolevas seaduses aktsiaseltsifondi ja äriseadustiku § 391 lõigetes 1–5 aktsiaseltsi ühinemise viiside kohta sätestatut.“;

72) paragrahvi 143 lõike 2 esimeses lauses asendatakse tekstiosa „osakuomanikud“ tekstiosaga „osakuomanikud või aktsionärid“ vastavas käändes;

73) paragrahvi 146 lõike 2 punkt 4 muudetakse ja sõnastatakse järgmiselt:
„4) ühinemise mõju hinnang ühendava lepingulise fondi valitseja või ühendava aktsiaseltsifondi finantsseisundile, sealhulgas prognoosid lepingulise fondi valitseja või aktsiaseltsifondi usaldatavusnõuete täitmise kohta, välja arvatud juhul, kui eurofond ühineb piiriüleselt.“;

74) paragrahvi 159 lõikes 4 asendatakse tekstiosa „Ühinemise teabe võib“ tekstiosaga „Kui ühinev fond on eurofond, võib ühinemise teabe“;

75) paragrahvi 163 täiendatakse lõigetega 21–25 järgmises sõnastuses:
„(21) Kui aktsiaseltsifondiga ühendatakse lepinguline fond või ühinevad need fondid uue aktsiaseltsifondi asutamise teel, kohaldatakse lepingulise fondi, selle osakuomanike ja osakute suhtes äriseadustiku § 400 lõigetes 1 ja 2, § 402 lõikes 3, § 403 lõikes 1, lõigetes 3 ja 4, lõike 6 esimeses lauses ning § 405 lõigetes 2, 5 ja 6 ühendatava või ühineva ühingu, ühingu osanike või aktsionäride ning osade või aktsiate kohta sätestatut. Sellise ühinemise korral ei kohaldata äriseadustiku §-s 401, § 402 lõikes 1 ega § 403 lõikes 2 ja lõike 6 teises lauses sätestatut.

(22) Ühendatava lepingulise fondi suhtes kohaldatakse äriseadustiku § 403 lõike 6 esimeses lauses sätestatut ning selle fondi valitseja juhatuse või nõukogu liikme suhtes kohaldatakse § 405 lõigetes 5 ja 6 ühineva ühingu juhatuse või nõukogu liikme kohta sätestatut. 

(23) Lepingulise fondi ühendamise korral aktsiaseltsifondiga ning nende fondide ühinemise korral uue aktsiaseltsifondi asutamise teel võib ühendav aktsiaseltsifond jätkata tegevust ärinime all, mis oli kasutuses ühendatava lepingulise fondi nimetusena, arvestades käesoleva seaduse §-s 24 fondi ärinime ja nimetuse kohta sätestatut. 

(24) Ühendatav lepinguline fond loetakse lõppenuks, kui ühinemine kantakse ühendava aktsiaseltsifondi registrikaardile või uue aktsiaseltsifondi registrisse. 

(25) Aktsiaseltsifondi ja lepingulise fondi ühinemise korral uue aktsiaseltsifondi asutamise teel on asutajateks ühinev aktsiaseltsifond ja ühineva lepingulise fondi osakuomanikud.“;

76) paragrahvi 163 lõige 4 muudetakse ja sõnastatakse järgmiselt:
„(4) Aktsiaseltsifondi või lepingulise fondi lõppbilanss koostatakse vastavalt aktsiaseltsifondi majandusaasta aruande või lepingulise fondi aastaaruande osaks olevale bilansile esitatavatele nõuetele ja selle suhtes kohaldatakse käesolevas seaduses aktsiaseltsifondi majandusaasta aruande või lepingulise fondi aastaaruande kinnitamise ning audiitorkontrolli teostamise kohta sätestatut.“;

77) paragrahvi 166 täiendatakse lõigetega 11–13 järgmises sõnastuses:
„(11) Selliste pensionifondide ühinemise korral, mis ei ole tööandja pensionifondid ega PEPP-ina registreeritud pensionifondid, tuleb ühendatava pensionifondi ühinemise teabes esitada käesoleva seaduse § 157 lõike 2 punktis 2 sätestatud oluliste riskide võrdlus, kui ühinemise teabele lisatud selgitusest või ühendatava ja ühendava pensionifondi põhiteabest tulenevad fondide riskitasemed on erinevad.

(12) Selliste pensionifondide ühinemise korral, mis ei ole tööandja pensionifondid ega PEPP-ina registreeritud pensionifondid, ei kohaldata käesoleva seaduse §-s 160 sätestatut ning märge selle kohta, kus on võimalik tutvuda ühendava pensionifondi põhiteabega, lisatakse ühendatava pensionifondi ühinemise teabele ja kui seda põhiteavet on ühinemise tõttu muudetud, siis ka ühendava pensionifondi ühinemise teabele. Ühinemise teave esitatakse ja ühendava pensionifondi põhiteave tehakse kättesaadavaks igale isikule, kes omandab ühendatava või ühendava pensionifondi osakuid või kes soovib saada ühineva pensionifondi tingimusi, prospekti või põhiteavet.

(13) Tööandja pensionifondide ühinemise korral ei kohaldata käesoleva seaduse § 157 lõike 2 punktides 2 ja 3, lõike 7 punktis 4 ega §-s 160 sätestatut.“;

78) paragrahvi 193 lõike 1 punkt 1 muudetakse ja sõnastatakse järgmiselt:
„1) avaldab lepingulise fondi maksejõuetuks kuulutamise teate väljaandes Ametlikud Teadaanded, tagab selle või aktsiaseltsifondi pankrotiteate avaldamise fondivalitseja, selle konsolideerimisgrupi, millesse fondivalitseja kuulub, või aktsiaseltsifondi veebilehel koos viitega avaldamisele Ametlikes Teadaannetes, ning kui see on vajalik teabe levikuks, ka muus väljaandes koos viitega avaldamisele Ametlikes Teadaannetes;“;

79) paragrahvi 244 lõike 1 punkt 7 muudetakse ja sõnastatakse järgmiselt:
„7) osakute väljalaskmise ja tagasivõtmise tingimused, muu hulgas aeg, mille möödumisel võetakse osakute tagasivõtmise nõude esitamisest arvates tagasi fondi osakuid;“;

80) paragrahvi 244 lõiget 1 täiendatakse punktiga 81 järgmises sõnastuses:
„81) fondi likviidsusriski juhtimise meetmed, kui fond on mittekinnine alternatiivfond;“; 

81) paragrahvi 244 lõiget 2 täiendatakse punktidega 61 ja 62 järgmises sõnastuses:
„61) aktsiate väljalaskmise ja tagasivõtmise tingimused, muu hulgas aeg, mille möödumisel võetakse aktsiate tagasivõtmise nõude esitamisest arvates tagasi fondi aktsiaid;
62) fondi likviidsusriski juhtimise meetmed, kui fond on mittekinnine alternatiivfond;“;

82) paragrahvi 244 lõike 3 punkt 6 muudetakse ja sõnastatakse järgmiselt:
„6) osade väljalaskmise ja tagasivõtmise tingimused, muu hulgas aeg, mille möödumisel võetakse osade tagasivõtmise nõude esitamisest arvates tagasi fondi osasid;“;

83) paragrahvi 244 lõiget 3 täiendatakse punktiga 61 järgmises sõnastuses:
„61) fondi likviidsusriski juhtimise meetmed, kui fond on mittekinnine alternatiivfond;“;

84) seaduse 20. peatüki pealkiri muudetakse ja sõnastatakse järgmiselt:
„20. peatükk
[bookmark: ptk20]Fondi osakute, aktsiate või osade registreerimine, vara puhasväärtus ja fondi likviidsusriski juhtimine“;

85) seaduse 20. peatükki täiendatakse §-ga 2641 järgmises sõnastuses:
„§ 2641. Fondi likviidsusriski juhtimine

Kui fond on mittekinnine alternatiivfond, kohaldatakse sellise fondi likviidsusriski juhtimise suhtes käesoleva seaduse §-des 57 ja 571 avaliku fondi osakute või aktsiate väljalaskmise ja tagasivõtmise peatamise ning muude väljalaskmist ja tagasivõtmist puudutavate fondi likviidsusriski juhtimise meetmete kohta sätestatut.“;

86) paragrahvi 266 täiendatakse lõikega 61 järgmises sõnastuses:
„(61) Usaldusfondi majandusaasta aruande suhtes ei kohaldata äriseadustiku § 971 lõike 1 esimeses lauses sätestatut ning aruande kinnitab fondivalitseja või kui see tuleneb usaldusfondi ühingulepingust, siis kinnitavad aruande ka usaldusfondi täisosanikud.“; 

87) paragrahvi 269 lõike 1 punkt 7 muudetakse ja sõnastatakse järgmiselt:
„7) fondi likviidsusriski juhtimise kirjeldus, sealhulgas käesoleva seaduse § 2641 kohaselt fondi likviidsusriski juhtimise meetmete kasutamise võimalused ja tingimused ning osakute, aktsiate või osade tagasivõtmise tavapärased tingimused ja võimalikud erisused, kui hakatakse rakendama likviidsusriski juhtimise meetmeid;“;

88) paragrahvi 269 lõige 4 muudetakse ja sõnastatakse järgmiselt:
„(4) Fondivalitseja teeb fondi investorile regulaarselt kättesaadavaks järgmise teabe:
1) mittelikviidse vara osakaal fondi varas, mille suhtes rakendatakse komisjoni delegeeritud määruse (EL) nr 231/2013 kohaselt selle vähese likviidsuse tõttu erikorda;
2) fondi likviidsusriski juhtimise kord ja selle muudatused;
3) fondi riskiprofiil ja riskide juhtimiseks kasutatava riskijuhtimissüsteemi kirjeldus;
4) laenuportfelli koosseis, kui fondi arvel antakse laenu;
5) kõik aasta jooksul otse või kaudselt investorite makstud tasud või kantud kulud;
6) teave emaettevõtja, tütarettevõtja või eriotstarbelise ettevõtja kohta, keda fondivalitseja on kasutanud või keda on fondivalitseja nimel kasutatud fondi vara investeerimiseks.“;

89) paragrahvi 269 täiendatakse lõikega 71 järgmises sõnastuses:
„(71) Käesoleva paragrahvi lõike 4 punktides 5 ja 6 nimetatud teave tuleb fondivalitsejal investoritele esitada vähemalt kord aastas.“;

90) paragrahvis 271 asendatakse tekstiosa „§-s 92“ tekstiosaga „§-des 88 ja 92“; 

91) seaduse 22. peatükki täiendatakse §-ga 2711 järgmises sõnastuses:
„§ 2711. Nõuded laenutehingutele

Kui fondi arvel antakse laenu, kohaldatakse selliste tehingute suhtes käesoleva seaduse §‑s 1202 muu avaliku fondi laenutehingute kohta sätestatut.“;

92) seadust täiendatakse §-ga 2731 järgmises sõnastuses:
„§ 2731. Ümberkujundamise keeld

Fondi ümberkujundamine ei ole lubatud.“;

93) paragrahvi 275 tekst muudetakse ja sõnastatakse järgmiselt:
„(1) Lepinguline fond võib ühineda teise Eestis moodustatud või moodustatava lepingulise fondiga ning lepingulise fondi võib ühendada Eestis asutatud või asutatava aktsiaseltsifondiga.

(2) Lepingulise fondi ühinemine otsustatakse fondivalitseja juhatuse ettepanekul lepingulise fondi üldkoosolekul.

(3) Lepingulise fondi ühinemiseks sõlmitakse ühinemisleping.

(4) Lepingulise fondi ühinemise korral läheb ühendatava fondi vara üle ühendavale fondile ja ühendatav fond loetakse lõppenuks.

(5) Lepingulised fondid võivad ühineda ka uue fondi moodustamise teel ning lepinguline fond ja aktsiaseltsifond uue aktsiaseltsifondi asutamise teel. Sel juhul läheb ühendatavate fondide vara üle uuele moodustatavale või asutatavale fondile ja ühendatavad fondid loetakse lõppenuks.

(6) Fondi ühinemise korral lastakse ühendatava fondi osakuomanikule välja selline kogus ühendava fondi osakuid või aktsiaid, mille puhasväärtus vastab osakuomanikule kuulunud ühendatava fondi osakute puhasväärtusele. Kinnise fondi ühinemise korral võib väljalastavate fondi osakute või aktsiate väärtus erineda puhasväärtusest käesoleva seaduse § 143 lõigetes 5 ja 6 sätestatud tingimustel. Uue fondi moodustamise või asutamise korral saavad selle osakuomanikeks või aktsionärideks ühendatavate fondide osakuomanikud või sellise fondi osakuomanikud ja ühendatava aktsiaseltsifondi aktsionärid.

(7) Välja lastud osakute või aktsiate eest tasuvad osakuomanikud või aktsionärid varaga, mis vastab nende osale ühendatavas fondis.

(8) Ühendatava fondi varasse kuuluvad ühendava fondi osakud või aktsiad ja ühendava fondi varasse kuuluvad ühendatava fondi osakud võetakse enne ühinemist tagasi.

(9) Ühinemisega tühistatakse ühendatava fondi osakud või aktsiad.

(10) Lepinguliste fondide ühinemise korral loetakse ühendatav fond lõppenuks pärast selle osakuomanikele ühendava fondi osakute väljalaskmist ja ühendatava fondi osakute tühistamist. Lepingulise fondi ühinemise korral aktsiaseltsifondiga või uue aktsiaseltsi asutamise teel loetakse ühendatav fond lõppenuks, kui ühinemine kantakse ühendava aktsiaseltsifondi registrikaardile või uue aktsiaseltsifondi registrisse. Ühinemise suhtes ei kohaldata käesolevas seaduses fondi lõpetamise kohta sätestatut.

(11) Ühendava fondi osakute või aktsiate väljalaskmise eest väljalaskmistasu ei võeta.

(12) Lepingulise fondi ühinemise korral aktsiaseltsifondiga ning nende fondide ühinemise korral uue aktsiaseltsifondi asutamise teel võib ühendav aktsiaseltsifond jätkata tegevust ärinime all, mis oli kasutuses ühendatava lepingulise fondi nimetusena, arvestades käesoleva seaduse §-s 24 fondi ärinime ja nimetuse kohta sätestatut. 

(13) Kõik ühinemisega seotud fondi kulud katab selle fondi valitseja, kui fondi tingimustes või põhikirjas ei ole ette nähtud teisiti.

(14) Lepingulise fondi allfondi ühinemise suhtes kohaldatakse käesolevas seaduses lepingulise fondi ühinemise kohta sätestatut.

(15) Kui käesolevas paragrahvis ei ole sätestatud teisiti, kohaldatakse lepingulise fondi ühinemise suhtes aktsiaseltsifondiga ning lepingulise fondi ja aktsiaseltsifondi ühinemise suhtes uue aktsiaseltsifondi asutamise teel äriseadustiku §-des 391–405 aktsiaseltsi ühinemise kohta sätestatut. Samal ajal kohaldatakse ühendatava lepingulise fondi, selle valitseja juhatuse või nõukogu liikme ning osakuomanike ja osakute suhtes ühendatava või ühineva ühingu, ühingu juhatuse või nõukogu liikme ja osanike või aktsionäride ning osade või aktsiate kohta sätestatut.“;

94) paragrahvi 276 lõigete 1 ja 2 teises lauses asendatakse läbivalt tekstiosa „moodustamise“ tekstiosaga „asutamise“;

95) paragrahvi 283 punkt 1 muudetakse ja sõnastatakse järgmiselt:
„1) avaldab lepingulise fondi maksejõuetuks kuulutamise teate väljaandes Ametlikud Teadaanded, tagab selle või fondi pankrotiteate avaldamise fondivalitseja, selle konsolideerimisgrupi, millesse fondivalitseja kuulub, või aktsiaseltsifondi või usaldusfondi veebilehel koos viitega avaldamisele Ametlikes Teadaannetes, ning kui see on vajalik teabe levikuks, ka muus väljaandes koos viitega avaldamisele Ametlikes Teadaannetes;“;

96) paragrahvi 286 lõiget 2 täiendatakse teise lausega järgmises sõnastuses:
„Finantsinspektsiooni loal võib Eestis asutatud või moodustatud alternatiivfondi depositoorium olla lepinguriigi krediidiasutus ka ilma, et ta osutaks depositooriumiteenust Eesti äriregistrisse kantud filiaalina, tingimusel et krediidiasutusel on õigus tegutseda Eestis piiriüleselt ja sellisest tegevusest on teavitatud Finantsinspektsiooni.“; 

97) paragrahvi 286 täiendatakse lõigetega 7–9 järgmises sõnastuses:
„(7) Kui Eestis asutatud või moodustatud alternatiivfondi investeerimisstrateegia spetsiifikat arvestades ei pakuta Eestis sellise fondi jaoks vajalikku depositooriumiteenust, võib fondivalitseja, aktsiaseltsifond või usaldusfond taotleda Finantsinspektsioonilt luba määrata lepinguriigi krediidiasutus fondi depositooriumiks ilma, et depositooriumiteenust osutataks Eesti äriregistrisse kantud filiaalina. Fondivalitseja, aktsiaseltsifond või usaldusfond põhjendab Finantsinspektsioonile, miks talle vajalikku depositooriumiteenust ei pakuta. 

(8) Finantsinspektsioon võib anda käesoleva paragrahvi lõikes 7 sätestatud loa üksnes juhul, kui ta on saanud fondivalitsejalt või aktsiaseltsifondilt põhjendatud taotluse ja Finantsinspektsiooni hinnangul ei pakuta Eestis asjakohast depositooriumiteenust, arvestades konkreetse alternatiivfondi investeerimisstrateegiat. 

(9) Loa andmisest teavitab Finantsinspektsioon Euroopa Väärtpaberiturujärelevalve Asutust.“;

98) paragrahvi 288 lõike 2 punktid 3 ja 4 muudetakse ning sõnastatakse järgmiselt:
„3) depositooriumi asukohaks olev kolmas riik ei ole suure riskiga kolmas riik rahapesu ja terrorismi rahastamise tõkestamise seaduse § 3 punkti 18 tähenduses;
4) kolmanda riigi ja Eesti vahel on sõlmitud OECD tulu- ja kapitalimaksu mudellepingu artikli 26 kohane leping, tagatud on maksualase teabe tõhus vahetamine, mis võib muu hulgas tugineda mitmepoolsetele maksualase teabe vahetuse kokkulepetele, ning see kolmas riik ei ole maksualast koostööd mittetegev jurisdiktsioon tulumaksuseaduse § 101 tähenduses;“;

99) paragrahvi 288 täiendatakse lõikega 21 järgmises sõnastuses:
„(21) Käesoleva paragrahvi lõike 2 punktides 3 ja 4 sätestatud tingimusi kohaldatakse depositooriumi määramise ajal. Kui depositooriumi asukohaks olev kolmas riik tunnistatakse suure riskiga kolmandaks riigiks rahapesu ja terrorismi rahastamise tõkestamise seaduse § 3 punkti 18 tähenduses või see kolmas riik lisatakse maksualast koostööd mittetegevate jurisdiktsioonide loetellu pärast depositooriumi määramist, tuleb alternatiivfondile määrata uus depositoorium investorite huve arvestades mõistliku aja jooksul, kuid hiljemalt kaks aastat pärast eelnimetatu asetleidmist.“;

100) paragrahvi 297 lõike 2 teist lauset täiendatakse pärast tekstiosa „täitmiseks“ tekstiosaga „ning kas peetakse kinni korrast, mis sätestab ülesannete edasiandmise kolmandale isikule“;

101) paragrahvi 297 täiendatakse lõikega 21 järgmises sõnastuses:
„(21) Käesoleva paragrahvi lõiget 2 ei kohaldata, kui fondi vara hoidev kolmas isik on Euroopa Parlamendi ja nõukogu määruse (EL) nr 909/2014, mis käsitleb väärtpaberiarvelduse parandamist Euroopa Liidus ja väärtpaberite keskdepositooriume ning millega muudetakse direktiive 98/26/EÜ ja 2014/65/EL ning määrust (EL) nr 236/2012 (ELT L 257, 28.08.2014, lk 1–72), artikli 2 lõike 1 punktis 1 nimetatud juriidiline isik (edaspidi käesolevas paragrahvis väärtpaberite keskdepositoorium), kes tegutseb investor-keskdepositooriumina sama määruse artikli 29 lõike 3 ja artikli 48 lõike 10 alusel vastu võetud komisjoni delegeeritud määruse tähenduses.“;

102) paragrahvi 297 lõige 7 muudetakse ja sõnastatakse järgmiselt:
„(7) Depositooriumi ülesannete edasiandmiseks ei loeta teenuse osutamist depositooriumi hoidmise ülesande delegeerimise korral väärtpaberite keskdepositooriumi poolt, kes tegutseb emitent-keskdepositooriumina Euroopa Parlamendi ja nõukogu määruse (EL) nr 909/2014 artikli 29 lõike 3 ja artikli 48 lõike 10 alusel vastu võetud komisjoni delegeeritud määruse tähenduses. Käesoleva paragrahvi lõike 2 kohast teenuste osutamist investor-keskdepositooriumina käsitatakse depositooriumi hoidmise ülesande edasiandmisena.“; 

103) paragrahvi 304 lõike 11 teises lauses asendatakse tekstiosa „, lõigetes 3–5 ning §-s 3681“ tekstiosaga „ning lõigetes 3–5“;

104) paragrahvi 305 lõiget 3 täiendatakse punktidega 4–6 järgmises sõnastuses:
„4) alternatiivfondi arvel laenu andmine;
5) eriotstarbeliste väärtpaberistamisüksuste haldamine;
6) krediidihaldustegevus, mida alternatiivfondi valitseja rakendab enda valitsetava alternatiivfondi suhtes.“;

105) paragrahvi 307 lõiget 1 täiendatakse punktiga 11 järgmises sõnastuses:
„11) väärtpaberiga seotud korralduse vastuvõtmine ja edastamine väärtpaberituru seaduse § 43 lõike 1 punkti 1 tähenduses;“;

106) paragrahvi 307 lõiget 1 täiendatakse punktiga 4 järgmises sõnastuses:
„4) võrdlusaluste haldamine kooskõlas Euroopa Parlamendi ja nõukogu määrusega (EL) 2016/1011, mis käsitleb indekseid, mida kasutatakse võrdlusalustena finantsinstrumentide ja -lepingute puhul või investeerimisfondide tootluse mõõtmiseks, ning millega muudetakse direktiive 2008/48/EÜ ja 2014/17/EL ning määrust (EL) nr 596/2014 (ELT L 171, 29.06.2016, lk 1–65).“;

107) paragrahvi 307 lõiked 2 ja 3 muudetakse ning sõnastatakse järgmiselt:
„(2) Kui käesoleva paragrahvi lõike 1 punktis 4 nimetatud võrdlusaluste haldamise teenust osutatakse fondivalitseja kõrvalteenusena, ei ole lubatud hallata sama võrdlusalust, mida fondivalitseja rakendab enda valitsetava fondi suhtes.

(3) Fondivalitseja võib teha käesoleva paragrahvi lõikes 1 nimetamata tehinguid ja toiminguid, kui need abistavad või täiendavad vahetult tema põhitegevust, osutades fondi valitsemise või investeerimis- või kõrvalteenust, tingimusel et nendest tehingutest ja toimingutest tekkida võivat huvide konflikti juhitakse asjakohaselt.“;

108) paragrahvi 309 lõikes 8 asendatakse tekstiosa „§-s 307 nimetatud investeerimisteenust või kõrvalteenust osutavale fondivalitsejale kohaldatakse väärtpaberituru seaduse § 47 lõikes 9, § 791 lõigetes 2 ja 4“ tekstiosaga „§ 307 lõike 1 punktides 1–3 nimetatud investeerimis- või kõrvalteenust osutava fondivalitseja suhtes kohaldatakse väärtpaberituru seaduse § 47 lõikes 9, § 791 lõikes 2“; 

109) paragrahvi 309 täiendatakse lõigetega 9 ja 10 järgmises sõnastuses:
„(9) Käesoleva seaduse § 307 lõike 1 punktis 4 nimetatud kõrvalteenust osutava fondivalitseja suhtes kohaldatakse Euroopa Parlamendi ja nõukogu määruses (EL) 2016/1011 sätestatut.

(10) Kui käesolevas seaduses ning Euroopa Parlamendi ja nõukogu määruses (EL) 2016/1011 on sätestatud nõuded samale tegevusele, kohaldatakse fondivalitseja suhtes neid nõudeid, mis on detailsemad või rangemad.“;

110) paragrahvi 310 täiendatakse lõikega 31 järgmises sõnastuses:
„(31) Eurofondi või alternatiivfondi valitseja juhil peab olema muu hulgas piisavalt kogemusi, et töötada sellist liiki fondide valdkonnas, mida fondivalitseja valitseb.“;

111) paragrahvi 310 täiendatakse lõikega 7 järgmises sõnastuses:
„(7) Eurofondi või alternatiivfondi valitseja juhtidest vähemalt kahe juhi elukoht peab olema Eestis või mõnes teises lepinguriigis ja nad peavad osalema fondivalitseja juhtimises täistööajaga.“;

112) paragrahvi 313 lõiget 1 täiendatakse punktiga 121 järgmises sõnastuses:
„121)  teave fondi valitsemisega seotud ülesande edasiandmise kokkuleppe kohta ning selle kolmanda isiku ärinimi, asukoht, olemasolul registrikood ja asjakohasel juhul tema üle finantsjärelevalvet teostava asutuse nimi, kui taotlemise ajal on teada ülesande edasiandmine kolmandale isikule.“;

113) paragrahvi 313 lõike 2 punkt 1 muudetakse ja sõnastatakse järgmiselt:
„1) taotleja organisatsiooniline struktuur, fondi valitsemiseks vajalikud vahendid ning fondivalitseja juhtide ja fondi valitsemisega seotud isikute õiguste, kohustuste ja vastutuse kirjeldus, sealhulgas fondivalitseja iga juhi ametinimetus ja tema kohustuste täitmiseks planeeritud ajajaotus;“;

114) paragrahvi 313 täiendatakse lõikega 31 järgmises sõnastuses:
„(31) Kui fondivalitseja soovib osutada võrdlusaluste haldamise teenust kõrvalteenusena, kuid tal puudub Euroopa Parlamendi ja nõukogu määruse (EL) 2016/1011 artikli 34 lõike 1 punkti b kohane registreering, peab ta koos tegevusloa taotlemisega taotlema ka selle tegevuse registreerimist.“;

115) paragrahvide 319 ja 320 pealkirja täiendatakse pärast tekstiosa „muutmine“ tekstiosaga „ja tegevusloa kehtetuks tunnistamine“ vastavas käändes;

116) paragrahvi 319 täiendatakse lõikega 6 järgmises sõnastuses:
„(6) Fondivalitseja tegevusluba lõpeb, kui fondivalitseja registreerib oma tegevuse, lähtudes käesoleva seaduse § 306 lõikes 3 sätestatust, ning ei valitse ühtegi sellist fondi, milleks tal oleks käesoleva seaduse kohaselt vaja tegevusluba, ega ühegi sellise fondi vara.“;

117) paragrahvi 321 lõike 1 sissejuhatavas lauseosas asendatakse tekstiosa „viivitamata teavitama Finantsinspektsiooni nende andmete ja asjaolude muutumisest, mis olid aluseks fondivalitseja tegevusloa andmise otsustamisel, sealhulgas“ tekstiosaga „teavitama Finantsinspektsiooni fondivalitseja tegevusloa andmise otsustamisel aluseks võetud andmete ja asjaolude muutmisest enne nende muutmist ning“; 

118) paragrahvi 321 lõike 1 punkti 7 täiendatakse pärast tekstiosa „puudutavate“ tekstiosaga „käesoleva seaduse § 344 lõike 3 punkides 2, 4, 7 ja 16 nimetatud“; 

119) paragrahvi 321 lõiget 1 täiendatakse punktiga 8 järgmises sõnastuses:
„8) äriplaanis sisalduvate käesoleva seaduse § 313 lõike 2 punktides 1, 11 ja 121 sätestatud andmete olulise muutmise korral neid muudatusi kajastav dokument või uuendatud äriplaan, millele on lisatud viidatud punktides sätestatud andmete oluliste muudatuste kokkuvõte.“;

120) paragrahvi 321 täiendatakse lõikega 11 järgmises sõnastuses:
„(11) Kui käesoleva paragrahvi lõikes 1 sätestatud andmete või dokumentide muutumist ei olnud võimalik ette näha, teavitab fondivalitseja Finantsinspektsiooni viivitamata.“;

121) paragrahvi 321 lõige 3 tunnistatakse kehtetuks;

122) paragrahvi 330 lõike 4 esimene ja teine lause muudetakse ning sõnastatakse järgmiselt:
„Lisaks käesoleva seaduse § 321 lõikes 1 nimetatud andmetele või asjaoludele tuleb fondivalitsejal teavitada Finantsinspektsiooni tasustamise põhimõtete olulisest muutmisest enne muudatuste tegemist. Finantsinspektsioon võib ühe kuu jooksul teabe saamisest arvates keelata käesoleva seaduse § 321 lõike 1 punktides 4–9 nimetatud asjaolude ja tasustamise põhimõtete muutmise, kui see ei vasta õigusaktides sätestatule, teavitades sellest viivitamata fondivalitsejat.“; 

123) paragrahvi 332 täiendatakse lõikega 11 järgmises sõnastuses:
„(11) Pensionifondi valitsemiseks tegevusloa taotlemise korral ei kohaldata käesoleva seaduse § 313 lõike 1 punktis 121 sätestatut ega selles punktis sätestatud andmete olulise muutmise korral neist muudatustest teavitamise kohustust § 321 lõike 1 punkti 8 kohaselt.“; 

124) paragrahvi 334 lõiget 6 täiendatakse kolmanda lausega järgmises sõnastuses:
„Käesoleva lõike esimeses lauses sätestatut ei kohaldata, kui fondivalitseja omavahendid ületavad tema suhtes kohalduva omavahendite nõude suurust rohkem kui 50 protsenti.“;

125) paragrahvi 344 lõike 3 punkti 2 täiendatakse pärast tekstiosa „kolmandate isikutega“ tekstiosaga „, kirjeldades fondivalitseja juhtide rolli neis aruandlusahelates, protseduurides ja suhetes kolmandate isikutega,“;

126) paragrahvi 344 lõiget 3 täiendatakse punktiga 16 järgmises sõnastuses:
„16) fondi likviidsusriski juhtimise meetmete rakendamise kord, mis peab sisaldama iga sellise meetme rakendamise ja rakendamise lõpetamise üksikasjalikke põhimõtteid ning vajalikke protseduurireegleid.“;

127) paragrahvi 344 täiendatakse lõigetega 31 ja 32 järgmises sõnastuses:
„(31) Käesoleva paragrahvi lõike 3 punktis 7 nimetatud ülesannete edasiandmise kord peab muu hulgas sisaldama järgmist teavet: 
1) igapäevase vara valitsemise või riskijuhtimisega seotud ülesannete täitmiseks ja kolmandale isikule edasi antud tegevuste kontrollimiseks vajaliku isikkoosseisu ja fondivalitseja vahendite kirjeldus; 
2) iga valitsetava fondi kohta kolmandale isikule edasiantavate fondi valitsemisega seotud ülesannete kirjeldused, sealhulgas teave selle kohta, kas ülesanded antakse edasi osaliselt; 
3) kolmanda isiku poolt talle edasi antud ülesannete täitmise vajaliku hoolsusega kontrollimist võimaldavate meetmete kirjeldus.

(32) Käesoleva paragrahvi lõike 3 punktis 10 nimetatud aruannete ja teabe avalikustamise kord peab olema kooskõlas Euroopa Parlamendi ja nõukogu määruse (EL) 2019/2088, mis käsitleb jätkusuutlikkust käsitleva teabe avalikustamist finantsteenuste sektoris (ELT L 317, 09.12.2019, lk 1–16), artikli 3 lõikest 1, artikli 6 lõike 1 punktist a ja artiklist 13 tulenevate avalikustamisnõuetega ning nägema ette nimetatud nõuete täitmiseks kohustatud isikud ja selleks vajalikud vahendid.“;

128) paragrahvi 344 lõikes 5 asendatakse tekstiosa „Investeerimisteenuseid või kõrvalteenuseid“ tekstiosaga „Käesoleva seaduse § 307 lõike 1 punktides 1–3 nimetatud investeerimisteenuseid“; 

129) paragrahvi 345 lõike 11 teine lause tunnistatakse kehtetuks;

130) paragrahvi 351 täiendatakse lõikega 8 järgmises sõnastuses:
„(8) Kui fondivalitseja valitseb või kavatseb valitseda fondi kolmanda isiku algatusel, sealhulgas juhul, kui fondivalitseja ise või fond kasutab selle kolmanda isiku nime või fondivalitseja on fondi valitsemisega seotud ülesande käesoleva seaduse §‑s 364 sätestatu kohaselt kolmandale isikule edasi andnud, on ta kohustatud Finantsinspektsiooni teavitama sellest, kuidas on tagatud sellisest tegevusest tingitud võimaliku huvide konflikti maandamine või vältimine, milliseid meetmeid selleks rakendatakse ja kuidas on korraldatud fondi investorite või investeerimis- või kõrvalteenust kasutavate klientide huvide konfliktist teavitamine.“;

131) paragrahvi 3571 lõikes 9 asendatakse tekstiosa „määruse (EL) 2019/2088, mis käsitleb jätkusuutlikkust käsitleva teabe avalikustamist finantsteenuste sektoris (ELT L 317, 09.12.2019, lk 1–16),“ tekstiosaga „määruse (EL) 2019/2088“;

132) paragrahvi 361 pealkiri muudetakse ja sõnastatakse järgmiselt:
[bookmark: para361]„§ 361. Täiendavad nõuded alternatiivfondi valitseja organisatsioonilisele ülesehitusele, hoolsuskohustusele ja sise-eeskirjadele“;

133) paragrahvi 361 täiendatakse lõigetega 21–24 järgmises sõnastuses:
„(21) Kui alternatiivfondi arvel antakse laenu, peavad fondivalitseja sise-eeskirjades lisaks käesoleva seaduse §-s 344 sätestatule olema kindlaks määratud laenu andmise põhimõtted, mis peavad muu hulgas hõlmama krediidiriski hindamist, laenuportfelli haldamist ja seiret ning nägema ette asjakohased protsessid.

(22) Alternatiivfondi valitseja vaatab käesoleva paragrahvi lõikes 21 nimetatud laenu andmise põhimõtted läbi regulaarselt vähemalt kord aastas ja vajaduse korral ajakohastab neid, et tagada põhimõtete ning vajalike protsesside tõhusus. 

(23) Käesoleva paragrahvi lõikes 21 nimetatud laenu andmise põhimõtteid ei ole vaja kehtestada laenude kohta, mille puhul on täidetud järgmised tingimused:
1) laenu antakse alternatiivfondi arvel ettevõtjale, milles alternatiivfondil on otsene või kaudne osalus vähemalt viie protsendi ulatuses kapitalist või hääleõigusest, ja seda laenu ei saa alternatiivfondi arvel nimetatud ettevõtjas hoitavatest kapitaliinstrumentidest eraldi kolmandatele isikutele müüa;
2) käesoleva lõike punktis 1 nimetatud laenude tinglik koguväärtus ei ületa 150 protsenti alternatiivfondi vara puhasväärtusest.

(24) Käesoleva seaduse § 344 lõike 3 punkti 16 ei kohaldata kinnise alternatiivfondi sise‑eeskirjade suhtes.“;

134) paragrahvi 361 lõige 5 muudetakse ja sõnastatakse järgmiselt:
„(5) Fondivalitseja rakendab iga valitsetava alternatiivfondi suhtes, välja arvatud finantsvõimenduseta kinnise alternatiivfondi suhtes, piisavaid likviidsusriski juhtimise protseduure, et tagada alternatiivfondi investeerimispoliitika ja likviidsusprofiili vastavus fondi kohustustele, samuti fondi osakute, aktsiate või osade tagasivõtmise tingimustele, ning määrab mittekinnise alternatiivfondi puhul likviidsusriski juhtimise meetmed vastavalt käesoleva seaduse §‑s 57 sätestatule.“;

135) seaduse 27. peatüki 3. jaotist täiendatakse §-ga 3611 järgmises sõnastuses:
„§ 3611. Täiendavad nõuded alternatiivfondi valitsejale finantsvõimenduse kasutamisel laenu andmisele suunatud fondi puhul

(1) Kui alternatiivfondi peamine investeerimisstrateegia on anda laenu või kui fondi arvel antud laenude tinglik väärtus moodustab vähemalt 50 protsenti fondi vara puhasväärtusest (edaspidi laenu andmisele suunatud fond) ja fondivalitseja kasutab sellise alternatiivfondi vara valitsemisel finantsvõimendust, kohaldatakse lisaks käesoleva seaduse §-s 361 sätestatule käesolevas paragrahvis sätestatud nõudeid. 

(2) Laenu andmisele suunatud fondina võib tegutseda üksnes kinnine alternatiivfond. Esimeses lauses sätestatud nõuet ei kohaldata, kui fondivalitseja tõendab Finantsinspektsioonile, et mittekinnise alternatiivfondi likviidsusriski juhitakse kooskõlas fondi investeerimisstrateegiaga, arvestades fondi osakute, aktsiate või osade tagasivõtmise tingimusi ning sellise fondi sobivust laenu andmisele suunatud fondiks Euroopa Parlamendi ja nõukogu direktiivi 2011/61/EL artikli 16 lõike 2i alusel kehtestatud komisjoni delegeeritud määruse järgi.

(3) Laenu andmisele suunatud fondi finantsvõimendus ei või olla suurem kui 175 protsenti või kinnise fondi puhul 300 protsenti. Nimetatud piirmäärasid ei kohaldata, kui kõik laenu andmisele suunatud fondi arvel antud laenud vastavad käesoleva seaduse § 361 lõike 23 punktis 1 sätestatud tingimustele ja nende tinglik koguväärtus ei ületa 150 protsenti fondi vara puhasväärtusest.

(4) Laenu andmisele suunatud fondi finantsvõimendus väljendatakse fondi riskipositsiooni ja vara puhasväärtuse suhtena. Fondi riskipositsioon arvutatakse Euroopa Parlamendi ja nõukogu direktiivi 2011/61/EL artikli 4 lõike 3 alusel kehtestatud delegeeritud õigusaktides kindlaks määratud kohustustepõhisel meetodil.

(5) Selliseid laenu võtmise kokkuleppeid, mis on täielikult kaetud laenu andmisele suunatud fondi investorite lepinguliste kapitalikohustustega, ei käsitata käesoleva paragrahvi lõikes 4 nimetatud suhtarvu arvutamise korral riskipositsioonina.

(6) Kui laenu andmisele suunatud fond ei järgi fondivalitsejast sõltumatutel asjaoludel käesoleva paragrahvi lõikes 3 sätestatud piirmäära, võtab fondivalitseja asjakohase aja jooksul meetmed, mis on vajalikud olukorra parandamiseks ja mis arvestavad selle fondi investorite õigustatud huve.“;

136) paragrahv 363 muudetakse ja sõnastatakse järgmiselt:
[bookmark: para363]„§ 363. Pensionifondide valitsemine

(1) Pensionifondi sise-eeskirjade suhtes ei kohaldata käesoleva seaduse § 344 lõike 3 punktis 16 ning lõigetes 31 ja 32 sätestatut.

(2) Fondivalitseja võib valitseda mitut kohustuslikku pensionifondi, kui fondi tingimuste ja prospektide kohaselt erineb iga sellise fondi investeerimispoliitika tema hinnangul teistest piisavalt või neid pensionifonde pakutakse eri vanuses osakuomanikele.

(3) Fondivalitsejal ei ole kohustust täita käesoleva paragrahvi lõikes 2 sätestatud tingimust, kui tema ühinemisest teise fondivalitsejaga või kohustusliku pensionifondi valitsemise ülevõtmisest on möödunud vähem kui kaks aastat.

(4) Käesoleva seaduse § 345 lõikes 11 kehtestatud nõuete täitmisel kohaldatakse pensionifondi valitseja, välja arvatud tööandja pensionifondi valitseja suhtes Euroopa Parlamendi ja nõukogu määruse (EL) 2022/2554 artiklites 16–18, artikli 19 lõigetes 1–5, artikli 22 lõikes 1, artiklites 24, 25 ja 28–30 ning 45 sätestatut.

(5) Kohustusliku pensionifondi valitseja on kohustatud fondi vara investeerimise ja riskide juhtimisega seoses avaldama jätkusuutlikkust käsitlevat teavet, järgides Euroopa Parlamendi ja nõukogu määruses (EL) 2019/2088 sätestatut.

(6) Pensionifondi valitseja suhtes ei kohaldata käesoleva seaduse § 351 lõikes 8 sätestatut.“;

137) seaduse 27. peatüki 4. jao ja sama jao 1. jaotise pealkiri muudetakse ning sõnastatakse järgmiselt:
„4. jagu
[bookmark: jg50]Fondivalitseja ülesannete ja tegevuste edasiandmine

1. jaotis
[bookmark: jaotis34]Eurofondi, alternatiivfondi või pensionifondi valitseja ülesannete ja tegevuste edasiandmine“;

138) paragrahv 364 muudetakse ja sõnastatakse järgmiselt:
[bookmark: para364]„§ 364. Ülesannete ja tegevuste edasiandmise üldsätted

(1) Käesoleva seaduse § 911 lõikes 1, § 2701 lõikes 1, §-des 305 ja 307 ning § 408 lõikes 1 nimetatud ülesandeid ja tegevusi, sealhulgas investeerimis- või kõrvalteenuse osutamist, võib fondivalitseja edasi anda kirjaliku lepingu alusel kolmandale isikule (edaspidi edasiandmine) vaid järgmistel tingimustel:
1) edasiandmine ei kahjusta fondi ega fondi investorite õigustatud huve;
2) edasiandmine ei takista fondivalitseja tegevust ega tema ülesannete täitmist vajalikul tasemel;
3) edasiandmine ei takista fondivalitseja üle järelevalve teostamist vajalikul tasemel;
4) edasiandmine ei tekita olukorda, kus fondivalitseja ei tegele fondi valitsemisega või investeerimis- või kõrvalteenuse osutamisega või ta ei ole selleks pädev, eelkõige fondivalitseja juhtimise või sisekontrolli süsteemi ühe või mitme funktsiooni edasiandmise tõttu;
5) kolmandal isikul, kellele ülesanded või tegevused edasi antakse, on nende ülesannete täitmiseks ja tegevusteks vajalik kvalifikatsioon, laitmatu ärialane maine, piisavalt kogemusi ja ta on võimeline neid ülesandeid täitma või teenuseid osutama;
6) kolmandal isikul, kellele ülesanded või tegevused edasi antakse, on kohustus järgida fondivalitseja antavaid lisajuhiseid ning lubada fondivalitsejal kontrollida edasi antud ülesandeid ja tegevusi;
7) fondivalitseja on valmis põhjendama edasiandmise vajalikkust;
8) fondivalitsejal tuleb vajaduse korral tõendada, et kolmas isik, kellele ülesanded või tegevused edasi antakse, valiti välja piisava hoolikusega ja ta vastab käesolevas paragrahvis sätestatud nõuetele ning et fondivalitsejal on võimalik edasiandmine investorite huvides viivitamata lõpetada.

(2) Fondivalitseja võib ülesandeid ja tegevusi edasi anda ka välisriigi fondivalitsejale, investeerimisühingule või krediidiasutusele, kes ei ole Eestis asutanud filiaali või kes ei osuta Eestis teenuseid piiriüleselt, või muule isikule, kui edasiantavaks ülesandeks või tegevuseks ei ole vaja tegevusluba.

(3) Enne ülesannete ja tegevuste edasiandmise lepingu jõustumist teavitab fondivalitseja Finantsinspektsiooni fondi valitsemisega seotud ülesannete või tegevuste edasiandmisest, esitades nimetatud lepingu. Finantsinspektsioon teavitab eurofondi valitseja ülesannete või tegevuste edasiandmisest viivitamata eurofondi päritoluriigi finantsjärelevalve asutust, kui fondi päritoluriik on teine lepinguriik.

(4) Edasiandmine ei vabasta fondivalitsejat vastutusest fondi valitsemise eest. Fondivalitseja on kohustatud tagama, et kolmas isik, kellele ülesanded või tegevused on edasi antud, täidab käesolevas seaduses sätestatud nõudeid. 

(5) Osakute või aktsiate väljalaskmise ja tagasivõtmise korraldamise võib lisaks käesoleva seaduse § 365 lõike 1 punktis 2 nimetatud isikutele edasi anda ka väärtpaberite keskdepositooriumile.

(6) Osakute või aktsiate registri pidamise võib edasi anda üksnes käesoleva seaduse §-des 60 ja 61 sätestatud nõudeid arvestades.

(7) Edasiandmiseks ei loeta fondi osakute, aktsiate või osade turustamist väärtpaberituru seaduse alusel ega nende turustamist kindlustuspõhise investeerimistoote alusvarana kindlustustegevuse seaduse alusel.

(8) Täpsemad nõuded selle kohta, kuidas täita käesolevas jaos kehtestatud edasiandmise tingimusi, sealhulgas asjaolud, mille põhjal hinnata käesoleva paragrahvi lõike 1 punktis 4 sätestatud tingimusele vastavust, on eurofondi valitsejale sätestatud direktiivi 2009/65/EÜ artikli 13 lõike 5 alusel kehtestatud komisjoni delegeeritud määruses.“;

139) paragrahvi 364 täiendatakse lõigetega 9–11 järgmises sõnastuses:
„(9) Fondivalitseja koostab ja esitab Finantsinspektsioonile edasiandmise aruande, milles esitatakse:
1) selle kolmanda isiku nimi ja asukoht või filiaali asukoht, kellele ülesanded või tegevused on edasi antud, kui ta osutab teenust filiaalina, ning teave selle kohta, kas tal on fondivalitsejaga märkimisväärne seos;
2) teave selle kohta, kas kolmandal isikul, kellele ülesanded või tegevused on edasi antud, on tegevusluba fondi vara valitsemiseks või kas ta on finantsjärelevalve alla kuuluv isik, ning kui see on asjakohane, kolmanda isiku tegevuse üle järelevalvet teostava asutuse andmed; 
3) tunnused, mis on vajalikud, et seostada selle kolmanda isiku kohta esitatud andmeid, kellele ülesanded või tegevused on edasi antud, muude järelevalveliste või avalike aruannete või allikatega;
4) ülesannete või tegevuste edasiandmise korral nende töötajate arv, kes täidavad fondivalitsejas igapäevaseid vara valitsemise või riskijuhtimisega seotud ülesandeid, taandatuna täistööajale; 
5) edasi antud vara valitsemise või riskijuhtimise ülesannetega seotud tegevuste loetelu ja kirjeldus; 
6) vara valitsemise edasiandmise korral selle vara väärtus, mille valitsemine on edasi antud, ja osakaal fondi varast;
7) edasi antud ülesannete ja tegevuste üle kontrolli teostavate fondivalitseja töötajate arv, taandatuna täistööajale; 
8) edasi antud ülesannete ja tegevuste üle fondivalitseja teostatud regulaarsete kontrollide arv ja kuupäevad, probleemide loetelu, kui neid on tuvastatud, ning vajaduse korral probleemide lahendamiseks rakendatud meetmed koos nende rakendamise kuupäevadega; 
9) käesoleva lõike punktides 1–3, 5 ja 6 sätestatud teave edasi antud ülesannete või tegevuste täiendava edasiandmise kohta ning kui need on isikule täiendavalt edasi antud, teave selle isiku kohta;
10) ülesannete või tegevuste edasiandmise ning olemasolu korral täiendava edasiandmise lepingu sõlmimise ja lõppemise kuupäev.

(10) Eurofondi valitseja esitab Finantsinspektsioonile käesoleva paragrahvi lõikes 9 sätestatud aruande Euroopa Parlamendi ja nõukogu direktiivi 2009/65/EÜ artikli 20a lõigete 5 ja 6 alusel kehtestatud sageduse, tähtaegade ja vormi kohaselt. 

(11) Finantsinspektsioon edastab teise lepinguriigi finantsjärelevalve asutusele käesoleva paragrahvi lõikes 9 nimetatud teabe viivitamata, kui fondivalitseja või fond võib olla oluline vastaspoole riski allikas kogu krediidiasutuse, mõne teise süsteemselt olulise asutuse või kogu finantssüsteemi stabiilsusele selles lepinguriigis.“;

140) paragrahvi 365 lõiked 4 ja 5 tunnistatakse kehtetuks;

141) paragrahvid 366 ja 367 muudetakse ning sõnastatakse järgmiselt:
[bookmark: para366]„§ 366. Kolmandale isikule edasi antud ülesannete ja tegevuste täiendava edasiandmise nõuded

(1) Kolmas isik võib talle edasi antud ülesandeid ja tegevusi, sealhulgas investeerimis- või kõrvalteenuste osutamist edasi anda järgmistel tingimustel:
1) fondivalitseja on enne andnud ülesannete või tegevuste edasiandjale selleks kirjaliku nõusoleku;
2) fondivalitseja on enne ülesannete või tegevuste täiendava edasiandmise lepingu jõustumist esitanud selle Finantsinspektsioonile.

(2) Ülesannete ja tegevuste täiendava edasiandmise korral peab kolmas isik järgima käesoleva seaduse §-des 364, 365 ja 367 sätestatud nõudeid ja kohustusi. Nende järgimist kontrollib ülesannete või tegevuste edasiandja.

[bookmark: para367]§ 367. Ülesannete ja tegevuste edasiandmise lõpetamine

(1) Fondivalitsejal peab olema õigus lõpetada kolmanda isikuga sõlmitud ülesannete ja tegevuste edasiandmise leping igal ajal.

(2) Käesolevas jaotises sätestatu rikkumise korral on Finantsinspektsioonil õigus teha fondivalitsejale ettekirjutus, nõudmaks ülesande või tegevuse edasiandmise lõpetamist või kolmanda isikuga sõlmitud ülesannete ja tegevuste edasiandmise lepingu lõpetamist.“;

142) seaduse 27. peatüki 4. jagu täiendatakse 11. jaotisega järgmises sõnastuses:

„11. jaotis
Alternatiivfondi valitseja ülesannete ja tegevuste edasiandmine

§ 3671. Alternatiivfondi valitseja ülesannete ja tegevuste edasiandmise erisused

(1) Käesoleva seaduse §-s 365 sätestatud nõuded kohalduvad ka alternatiivfondi valitseja riskikontrolli funktsiooni edasiandmise suhtes.

(2) Finantsinspektsiooni nõusolekul võib alternatiivfondi vara investeerimise või riskikontrolli funktsiooni edasi anda käesoleva seaduse § 365 lõike 1 punktis 2 nimetamata isikule.

(3) Täpsemad nõuded selle kohta, kuidas täita käesolevas jaos kehtestatud edasiandmise tingimusi, sealhulgas asjaolud, mille põhjal hinnata vastavust käesoleva seaduse § 364 lõike 1 punktis 4 sätestatud tingimusele, on alternatiivfondi valitsejale sätestatud Euroopa Parlamendi ja nõukogu direktiivi 2011/61/EL artikli 20 lõike 7 alusel kehtestatud komisjoni delegeeritud määruses.“;

143) paragrahvi 3671 täiendatakse lõikega 4 järgmises sõnastuses:
„(4) Alternatiivfondi valitseja esitab Finantsinspektsioonile käesoleva seaduse § 364 lõikes 9 nimetatud aruande Euroopa Parlamendi ja nõukogu direktiivi 2011/61/EL artikli 24 lõigete 5a ja 5b alusel kehtestatud sageduse, tähtaegade ja vormi kohaselt.“;

144) seaduse 27. peatüki 4. jao 2. jaotise pealkiri muudetakse ja sõnastatakse järgmiselt:
„2. jaotis
Pensionifondi valitseja ülesannete ja tegevuste edasiandmine“;

145) paragrahvist 368 jäetakse välja tekstiosa „fondivalitseja ülesannete osalise“;

146) paragrahv 368 muudetakse ja sõnastatakse järgmiselt:
[bookmark: para368]„§ 368. Pensionifondi valitseja ülesannete ja tegevuste edasiandmise erisused

[bookmark: para368lg1](1) Pensionifondi osakute registri pidamise pensioniregistri pidajale edasiandmise suhtes ei kohaldata käesolevas jaos edasiandmise kohta sätestatut.

(2) Pensionifondi valitseja suhtes ei kohaldata käesoleva seaduse § 364 lõigetes 9 ja 10 sätestatut.“;

147) paragrahv 3681 tunnistatakse kehtetuks;
148) paragrahvi 370 lõike 4 esimene lause muudetakse ja sõnastatakse järgmiselt:
„Fondivalitseja esitab Finantsinspektsioonile majandusaasta aruande, vandeaudiitori aruande ning majandusaasta kasumi jaotamise või kahjumi katmise ettepaneku ja otsuse kahe nädala jooksul aktsionäride üldkoosoleku toimumisest arvates, kuid hiljemalt majandusaastale järgneva aasta 30. juunil.“;

149) paragrahvi 371 lõige 2 tunnistatakse kehtetuks;
150) paragrahvi 372 lõikest 4 jäetakse välja tekstiosa „enda ja tema valitsetava fondi“;

151) paragrahvi 392 lõike 1 punkt 1 muudetakse ja sõnastatakse järgmiselt:
„1) tagab pankrotiteate avaldamise fondivalitseja või selle konsolideerimisgrupi veebilehel, millesse fondivalitseja kuulub, koos viitega avaldamisele Ametlikes Teadaannetes, ning kui see on vajalik teabe levikuks, ka muus väljaandes koos viitega avaldamisele Ametlikes Teadaannetes;“;

152) paragrahvi 398 lõige 2 muudetakse ja sõnastatakse järgmiselt:
„(2) Fondivalitseja võib valitseda teises lepinguriigis asutatud või moodustatud eurofondi ning osutada investeerimis- ja kõrvalteenuseid, asutades selleks filiaali või osutades teenuseid piiriüleselt (edaspidi piiriülene teenuse osutamine). Nimetatud teenuseid võib fondivalitseja osutada teises lepinguriigis vastavalt väärtpaberituru seaduses ning Euroopa Parlamendi ja nõukogu määruses (EL) 2016/1011 sätestatule.“;

153) paragrahvi 409 lõikes 4 asendatakse tekstiosa „välisriik“ tekstiosaga „teine lepinguriik“ vastavas käändes;

154) paragrahvi 409 lõiget 5 täiendatakse pärast tekstiosa „väärtpaberituru seaduses“ tekstiosaga „ning Euroopa Parlamendi ja nõukogu määruses (EL) 2016/1011“;

155) paragrahvi 409 täiendatakse lõikega 6 järgmises sõnastuses:
„(6) Kui teises lepinguriigis on alternatiivfondi arvel lubatud väljastada tarbijakrediiti, peab alternatiivfondi valitseja järgima ka selle lepinguriigi õigusaktides tarbijakrediidi väljastamise kohta sätestatud nõudeid.“;

156) paragrahvi 412 täiendatakse lõikega 3 järgmises sõnastuses:
„(3) Eestis ei ole lubatud anda tarbijale laenu alternatiivfondi arvel.“;

157) paragrahvi 415 täiendatakse lõikega 4 järgmises sõnastuses:
„(4) Kui kolmandas riigis on alternatiivfondi arvel lubatud väljastada tarbijakrediiti, peab alternatiivfondi valitseja järgima ka selle kolmanda riigi õigusaktides tarbijakrediidi väljastamise kohta sätestatud nõudeid.“; 

158) paragrahvi 419 lõike 2 punkt 2, § 423 lõike 2 punkt 2 ja § 432 lõike 1 punkt 2 tunnistatakse kehtetuks;

159) paragrahvi 419 lõiget 2, § 423 lõiget 2 ja § 432 lõiget 1 täiendatakse punktiga 21 järgmises sõnastuses:
„21) fondi päritoluriik ei ole suure riskiga kolmas riik rahapesu ja terrorismi rahastamise tõkestamise seaduse § 3 punkti 18 tähenduses;“;

160) paragrahvi 419 lõike 2 punkt 3 ja § 432 lõike 1 punkt 3 muudetakse ning sõnastatakse järgmiselt:
„3) fondi päritoluriigi ja Eesti vahel on sõlmitud OECD tulu- ja kapitalimaksu mudellepingu artiklis 26 sätestatud standarditele vastav leping, tagatud on maksualase teabe tõhus vahetamine, mis võib muu hulgas tugineda mitmepoolsetele maksualase teabe vahetuse kokkulepetele, ning päritoluriik ei ole maksualast koostööd mittetegev jurisdiktsioon tulumaksuseaduse § 101 tähenduses.“; 

161) paragrahvi 419 täiendatakse lõigetega 5 ja 6 järgmises sõnastuses:
„(5) Eestis ei ole lubatud anda tarbijale laenu kolmanda riigi alternatiivfondi arvel.

(6) Kui Eesti fondivalitseja pakub teises lepinguriigis kolmanda riigi alternatiivfondi, mille arvel väljastatakse tarbijale laenu teises lepinguriigis, peab ta järgima ka selle lepinguriigi õigusaktides tarbijakrediidi väljastamise kohta sätestatud nõudeid.“;

162) paragrahvi 423 lõikes 1 asendatakse tekstiosa „§-des 419–422“ tekstiosaga „§ 419 lõigetes 1–4 ja §-des 420–422“;

163) paragrahvi 423 lõiget 2 täiendatakse punktiga 3 järgmises sõnastuses:
„3) fondi päritoluriigi ja Eesti vahel on sõlmitud OECD tulu- ja kapitalimaksu mudellepingu artiklis 26 sätestatud standarditele vastav leping, tagatud on maksualase teabe tõhus vahetamine, mis võib muu hulgas tugineda mitmepoolsetele maksualase teabe vahetuse kokkulepetele, ning päritoluriik ei ole maksualast koostööd mittetegev jurisdiktsioon tulumaksuseaduse § 101 tähenduses.“;

164) paragrahvi 423 lõike 4 punkt 1 muudetakse ja sõnastatakse järgmiselt:
„1) ühisfondi päritoluriik ei ole lepinguriik, kui Eestis soovitakse pakkuda investorfondi;“; 

165) paragrahvi 424 täiendatakse lõikega 5 järgmises sõnastuses:
„(5) Eestis ei ole lubatud anda tarbijale laenu alternatiivfondi arvel.“;

166) paragrahvi 427 lõike 3 punkt 4 tunnistatakse kehtetuks;

167) paragrahvi 427 lõiget 3 täiendatakse punktiga 41 järgmises sõnastuses:
„41) fondivalitseja päritoluriik ei ole suure riskiga kolmas riik rahapesu ja terrorismi rahastamise tõkestamise seaduse § 3 punkti 18 tähenduses;“;

168) paragrahvi 427 lõike 3 punkt 5 muudetakse ja sõnastatakse järgmiselt:
„5) fondivalitseja päritoluriigi ja Eesti vahel on sõlmitud OECD tulu- ja kapitalimaksu mudellepingu artiklis 26 sätestatud standarditele vastav leping, tagatud on maksualase teabe tõhus vahetamine, mis võib muu hulgas tugineda mitmepoolsetele maksualase teabe vahetuse kokkulepetele, ning see kolmas riik ei ole maksualast koostööd mittetegev jurisdiktsioon tulumaksuseaduse § 101 tähenduses;“;

169) paragrahvi 427 täiendatakse lõikega 41 järgmises sõnastuses:
„(41) Kui fondivalitseja päritoluriik osutub suure riskiga kolmandaks riigiks rahapesu ja terrorismi rahastamise tõkestamise seaduse § 3 punkti 18 tähenduses või kui see riik lisatakse maksualast koostööd mittetegevate jurisdiktsioonide loetellu pärast fondivalitsejale Eestis tegutsemiseks loa andmist, tuleb fondivalitsejal mõistliku aja jooksul, kuid hiljemalt kahe aasta pärast võtta oma valitsetavate fondide suhtes meetmeid, mis arvestavad investorite huve ja võimaldavad tekkinud olukorra lahendada.“;

170) paragrahvi 436 lõikes 1 asendatakse tekstiosa „§-des 424–435“ tekstiosaga „§ 424 lõigetes 1–4 ja §-des 425–435“;

171) paragrahvi 436 lõike 2 punkt 2 tunnistatakse kehtetuks;

172) paragrahvi 436 lõiget 2 täiendatakse punktidega 21 ja 3 järgmises sõnastuses:
„21) fondivalitseja ega fondi päritoluriik ei ole suure riskiga kolmas riik rahapesu ja terrorismi rahastamise tõkestamise seaduse § 3 punkti 18 tähenduses;
3) fondivalitseja ja fondi päritoluriigi ning Eesti vahel on sõlmitud OECD tulu- ja kapitalimaksu mudellepingu artiklis 26 sätestatud standarditele vastav leping, tagatud on maksualase teabe tõhus vahetamine, mis võib muu hulgas tugineda mitmepoolsetele maksualase teabe vahetuse kokkulepetele, ning kumbki kolmas riik ei ole maksualast koostööd mittetegev jurisdiktsioon tulumaksuseaduse § 101 tähenduses.“;

173) paragrahvi 439 lõikest 8 jäetakse välja tekstiosa „sealhulgas käesoleva seaduse § 94 lõikes 1 sätestatule vastav põhiteave,“; 

174) paragrahvi 439 täiendatakse lõikega 12 järgmises sõnastuses:
„(12) Sellise välisriigis asutatud või moodustatud vabatahtliku pensionifondi põhiteabe, mis ei ole tööandja pensionifond ega PEPP-ina registreeritud pensionifond, käesoleva seaduse § 94 kohaseks avaldamiseks peab välisriigi pensionifondi valitseja tagama pensionifondi keskmise tootluse andmete edastamise pensioniregistri pidajale viimase ühe, viie ja kümne jooksva aasta kohta aasta baasil arvutatuna ning nende andmete uuendamise pensionifondi osaku või aktsia puhasväärtuse muutumise korral.“;   

175) paragrahvi 443 lõike 1 punkt 6 tunnistatakse kehtetuks;

176) paragrahvi 449 senine tekst loetakse lõikeks 1 ja paragrahvi täiendatakse lõikega 2 järgmises sõnastuses:
„(2) Pärast käesolevas paragrahvis sätestatud korras väikefondi valitsejana tegevuse lõpetamist võib vastav äriühing edasi tegutseda muul tegevusalal.“; 

177) paragrahvi 451 punkt 1 muudetakse ja sõnastatakse järgmiselt:
„1) tagab pankrotiteate avaldamise väikefondi valitseja või selle konsolideerimisgrupi veebilehel, millesse väikefondi valitseja kuulub, koos viitega avaldamisele Ametlikes Teadaannetes, ning kui see on vajalik teabe levikuks, ka muus väljaandes koos viitega avaldamisele Ametlikes Teadaannetes;“;

178) paragrahvi 454 lõike 6 esimene lause muudetakse ja sõnastatakse järgmiselt:
„Tegevusloa alusel tegutsev väikefondi valitseja esitab Finantsinspektsioonile majandusaasta aruande, vandeaudiitori aruande ning majandusaasta kasumi jaotamise või kahjumi katmise ettepaneku ja otsuse kahe nädala jooksul aktsionäride üldkoosoleku või osanike koosoleku toimumisest arvates, kuid hiljemalt majandusaastale järgneva aasta 30. juunil.“;

179) paragrahvi 458 lõike 4 punktis 15 asendatakse tekstiosa „või aktsiate väljalaskmise või tagasivõtmise peatamist“ tekstiosaga „, aktsiate või osade väljalaskmise ja tagasivõtmise peatamist, kui esineb käesoleva seaduse § 571 lõikes 1 või § 66 lõikes 2 sätestatud alus“;

180) paragrahvi 463 lõike 3 esimeses lauses asendatakse tekstiosa „raamatupidamisaruandele“ tekstiosaga „raamatupidamise aruandele“;

181) paragrahvi 463 lõike 3 teine lause muudetakse ja sõnastatakse järgmiselt:
„Kui juriidiline isik on emaettevõtja või sellise emaettevõtja tütarettevõtja, kes peab koostama konsolideeritud raamatupidamise aruandeid, siis on esimeses lauses nimetatud kogukäive aastane kogukäive või vastav tululiik viimase kättesaadava konsolideeritud raamatupidamise aruande järgi, mille on heaks kiitnud kõrgeima taseme emaettevõtja juhtimisorgan.“;

182) paragrahvi 467 täiendatakse lõikega 7 järgmises sõnastuses:
„(7) Finantsinspektsioon teavitab viivitamata järelevalvemeetmete rakendamise ettepaneku teinud teise lepinguriigi finantsjärelevalve asutust, Euroopa Väärtpaberiturujärelevalve Asutust ning finantssüsteemi stabiilsust ja terviklikkust ohustavate võimalike riskide korral ka Euroopa Süsteemsete Riskide Nõukogu Eestis asutatud või moodustatud eurofondi või alternatiivfondi, mille osakuid, aktsiaid või osasid selles lepinguriigis pakutakse, või selle fondi valitseja suhtes võetud järelevalvemeetmetest ja ettepaneku kohta tehtud järeldustest.“;

183) paragrahvi 470 täiendatakse lõikega 41 järgmises sõnastuses:
„(41) Finantsinspektsioon võib selle teise lepinguriigi finantsjärelevalve asutusele, mille eurofondi või alternatiivfondi osakuid, aktsiaid või osasid pakutakse Eestis, teha ettepaneku rakendada fondivalitseja või aktsiaseltsifondi suhtes käesoleva seaduse § 456 lõikes 1, § 458 lõike 4 punktides 1–3, 9, 13 ja 19 ning §‑des 460–462 sätestatud järelevalvemeetmeid. Finantsinspektsioon on kohustatud ettepanekut teise lepinguriigi finantsjärelevalve asutusele põhjendama ja teavitama sellest Euroopa Väärtpaberiturujärelevalve Asutust ning finantssüsteemi stabiilsust ja terviklikkust ohustavate võimalike riskide korral ka Euroopa Süsteemsete Riskide Nõukogu.“;

184) paragrahvi 471 pealkiri muudetakse ja sõnastatakse järgmiselt:
„§ 471. Järelevalve välisriigi depositooriumi ja selle Eestis asutatud filiaali üle ning Eesti depositooriumi tegevuse üle teises lepinguriigis“;

185) paragrahvi 471 täiendatakse lõigetega 4–7 järgmises sõnastuses:
„(4) Finantsinspektsioon võib Eestis asutatud või moodustatud alternatiivfondi teises lepinguriigis asuvalt depositooriumilt, kes osutab oma teenust piiriüleselt, või selle Eestis asutatud filiaalilt nõuda andmeid ja dokumente, mis on vajalikud, et teha kindlaks, kas käesoleva seaduse §‑des 286−299 depositooriumi kohta kehtestatud nõuded on täidetud, või teostada järelevalvet alternatiivfondi või tema valitseja üle käesolevas seaduses sätestatud korras. 

(5) Kui Finantsinspektsioonil on alust arvata, et Eestis asutatud või moodustatud alternatiivfondi teises lepinguriigis asuv depositoorium rikub või võib rikkuda käesolevas seaduses alternatiivfondi depositooriumi kohta kehtestatud nõudeid, teavitab ta sellest viivitamata depositooriumi päritoluriigi finantsjärelevalve asutust ja Euroopa Väärtpaberiturujärelevalve Asutust, kirjeldades rikkumise asjaolusid võimalikult täpselt. 

(6) Finantsinspektsioon võib ise rakendada meetmeid rikkumise lõpetamiseks juhul, kui teise lepinguriigi finantsjärelevalve asutuse rakendatud meetmed ei ole piisavad või depositoorium jätkab õigusaktides kehtestatud nõuete rikkumist.

(7) Kui Finantsinspektsioon saab depositooriumi päritoluriigi finantsjärelevalve asutusena alternatiivfondi või tema valitseja päritoluriigi finantsjärelevalve asutuselt teate, et depositoorium rikub teises lepinguriigis kehtestatud õigusaktide nõudeid, rakendab Finantsinspektsioon viivitamata lepinguriigi finantsjärelevalve asutuse ettepanekul meetmeid rikkumise lõpetamiseks. Finantsinspektsioon teavitab võetud järelevalvemeetmetest lepinguriigi finantsjärelevalve asutust ja Euroopa Väärtpaberiturujärelevalve Asutust.“;

186) paragrahvi 472 täiendatakse lõikega 5 järgmises sõnastuses:
„(5) Lisaks käesoleva paragrahvi lõigetes 1 ja 2 nimetatud teabele esitab Finantsinspektsioon:
1) alternatiivfondi ja tema valitseja päritoluriigi finantsjärelevalve asutusele teabe, mis on vajalik fondi või tema valitseja üle järelevalve teostamiseks ning mille Finantsinspektsioon on saanud selle fondi depositooriumi päritoluriigi finantsjärelevalve asutusena;
2) alternatiivfondi depositooriumi päritoluriigi finantsjärelevalve asutusele teabe, mis on vajalik depositooriumi suhtes kehtestatud nõuete täitmise kontrollimiseks ja mille Finantsinspektsioon on saanud selle alternatiivfondi valitseja või aktsiaseltsifondi päritoluriigi finantsjärelevalve asutusena.“; 

187) paragrahvi 516 täiendatakse lõigetega 13 ja 14 järgmises sõnastuses:
„(13) Fondivalitseja peab viima fondi dokumendid käesoleva seaduse 2026. aasta … vastu võetud redaktsiooni § 74 lõike 2 punktis 1 sätestatud nõuetega kooskõlla ning pensionifondi puhul tegema fondi dokumentidesse muudatusi, mis on tingitud § 127 lõike 2 ja § 129 kehtetuks tunnistamisest, hiljemalt üheksa kuud pärast käesoleva seaduse jõustumist.

(14) Fondivalitseja peab viima eurofondi ja mittekinnise alternatiivfondi dokumendid käesoleva seaduse 2026. aasta …. vastu võetud redaktsiooni § 29 lõike 1 punktides 81 ja 13 ning lõike 2 punktides 81 ja 12 sätestatud nõuetega kooskõlla hiljemalt 2027. aasta 16. aprilliks.“;

188) paragrahvi 516 täiendatakse lõikega 15 järgmises sõnastuses:
„(15) Pensionifondi valitseja on kohustatud esitama registripidajale hiljemalt 2027. aasta mai lõpuks käesoleva seaduse § 94 lõike 1 punktides 1–6 sätestatud andmed 2026. aasta lõpu seisuga või kui andmed on kalendriaasta jooksul oluliselt muutunud, siis nende viimase seisuga.“;

189) seadust täiendatakse §-ga 5171 järgmises sõnastuses:
„§ 5171. Alternatiivfondi valitseja tegevuse kooskõlla viimine laenu andmise nõuetega

(1) Fondivalitseja, kes valitseb enne 2024. aasta 15. aprilli moodustatud või asutatud mitteavalikku alternatiivfondi, mille arvel antakse laenu, samuti nendele tingimustele vastav usaldusfond, mis valitseb oma vara ise, ei ole kohustatud kuni 2029. aasta 16. aprillini järgima käesoleva seaduse § 1202 lõigetes 1–5 ega §-s 3611 kehtestatud nõudeid. 

(2) Kui mitteavaliku alternatiivfondi arvel ühele laenuvõtjale antud laenude tinglik koguväärtus või kasutatud finantsvõimendus ületab käesoleva seaduse § 1202 lõikes 1 või § 3611 lõikes 3 kehtestatud piirmäärasid, ei või fondivalitseja, aktsiaseltsifond või usaldusfond suurendada selliste laenude tinglikku koguväärtust ega finantsvõimendust kuni 2029. aasta 16. aprillini. 

(3) Kui mitteavaliku alternatiivfondi arvel ühele laenuvõtjale antud laenude tinglik koguväärtus või kasutatud finantsvõimendus ei ületa käesoleva seaduse § 1202 lõikes 1 või § 3611 lõikes 3 kehtestatud piirmäärasid, ei või fondivalitseja, aktsiaseltsifond või usaldusfond suurendada selliste laenude tinglikku koguväärtust ega finantsvõimendust üle viidatud piirmäärade. 

(4) Fondivalitseja, kes valitseb enne 2024. aasta 15. aprilli moodustatud või asutatud mitteavalikku alternatiivfondi, mille arvel antakse laenu, kuid mille osakute, aktsiate või osade väljalaskmine on nimetatud kuupäeva seisuga lõppenud, samuti nendele tingimustele vastav usaldusfond, mis valitseb oma vara ise, ei ole kohustatud järgima käesoleva seaduse § 1202 lõigetes 1–5 ega §-s 3611 kehtestatud nõudeid. 

(5) Kui fondivalitseja või usaldusfond, mis valitseb oma vara ise, otsustab käesoleva seaduse § 1202 lõigetes 1–5 ja §-s 3611 kehtestatud nõudeid siiski kohaldada, teavitab ta sellest Finantsinspektsiooni. 

(6) Fondivalitseja võib jätkata mitteavaliku alternatiivfondi valitsemist, mis andis laenu enne 2024. aasta 15. aprilli, kohaldamata nende laenude suhtes käesoleva seaduse § 1202 lõigetes 6–11 ning § 361 lõigetes 21 ja 22 sätestatut.“;

190) seaduse 321. peatükki täiendatakse §-ga 5273 järgmises sõnastuses:
„§ 5273. Käesoleva seaduse § 286 kohaldamine

(1) Finantsinspektsioon võib anda käesoleva seaduse § 286 lõigete 7 ja 8 kohase loa määrata alternatiivfondi depositooriumiks lepinguriigi krediidiasutuse, kes ei osuta depositooriumiteenust Eestis äriregistrisse kantud filiaalina, kui Eesti ja teiste lepinguriikide fondivalitsejate valitsetavate või oma vara ise valitsevate Eestis või teistes lepinguriikides asutatud või moodustatud selliste alternatiivfondide vara kogumaht, millele osutatakse käesoleva seaduse §-s 290 sätestatud vara hoidmise teenust Eestis, ei ületa 50 miljardit eurot või sellega samaväärset summat muus vääringus. 

(2) Käesoleva paragrahvi lõikes 1 sätestatud vara hulka ei arvata depositooriumide endi ega selliste alternatiivfondide vara, mida pakutakse Eestis käesoleva seaduse §-s 423 sätestatu kohaselt lihtsustatud korras.

[bookmark: _Hlk216106682](3) Valdkonna eest vastutav minister võib määrusega täpsustada, millistel tingimustel ja mis ajaks tuleb Eestis asutatud või moodustatud alternatiivfondi depositoorium viia käesoleva seaduse § 286 lõike 2 esimeses lauses sätestatud nõuetega kooskõlla, kui selliste alternatiivfondide vara kogumaht, millele osutatakse vara hoidmise teenust Eestis, jõuab 50 miljardi euroni või sellega samaväärse summani muus vääringus.“;

191) seaduse normitehniline märkus muudetakse ja sõnastatakse järgmiselt:
„Euroopa Parlamendi ja nõukogu direktiiv 2009/65/EÜ vabalt võõrandatavatesse väärtpaberitesse ühiseks investeeringuks loodud ettevõtjaid (eurofondid) käsitlevate õigus- ja haldusnormide kooskõlastamise kohta (ELT L 302, 17.11.2009, lk 32–96), muudetud direktiividega 2011/61/EL (ELT L 174, 01.07.2011, lk 1–73), 2013/14/EL (ELT L 145, 31.05.2013, lk 1–3), (EL) 2022/2556 (ELT L 333, 27.12.2022, lk 153–163), (EL) 2024/927 (ELT L, 2024/927, 26.03.2024) ja (EL) 2024/2994 (ELT L, 2024/2994, 04.12.2024).“.


§ 2. Finantsinspektsiooni seaduse muutmine

Finantsinspektsiooni seaduses tehakse järgmised muudatused:

1) paragrahvi 461 lõiget 1 täiendatakse punktiga 4 järgmises sõnastuses:
„4) igast tegevusloa saanud alternatiivfondi valitsejat puudutavast muudatusest teistes lepinguriikides valitsetavate või turustatavate alternatiivfondide loetelus.“;

2) paragrahvi 461 täiendatakse lõikega 14 järgmises sõnastuses:
„(14) Inspektsioon teavitab Euroopa järelevalveasutusi, asjasse puutuvaid välisriikide finantsjärelevalve asutusi ja Euroopa Süsteemsete Riskide Nõukogu fondivalitsejale eurofondi valitsemiseks tegevusloa andmisest või fondivalitsejale või aktsiaseltsifondile alternatiivfondi valitsemiseks tegevusloa andmisest või tegevusloa kehtetuks tunnistamisest.“;

3) paragrahvi 461 täiendatakse lõikega 141 järgmises sõnastuses:
„(141) Lisaks edastab Inspektsioon käesoleva paragrahvi lõikes 14 nimetatud asutustele andmed ja teabe, mille ta on investeerimisfondide seaduse § 88 lõike 9 ja § 92 lõike 5 kohaselt saanud, kui selline teave on vajalik, et nimetatud asutused saaksid täita oma kohustusi. Inspektsioon edastab Euroopa Keskpankade Süsteemi kuuluvatele keskpankadele eelnimetatud statistilised andmed koondkujul.“; 

4) paragrahvi 461 täiendatakse lõikega 15 järgmises sõnastuses:
„(15) Inspektsiooni, Euroopa järelevalveasutuste, asjasse puutuvate välisriikide finantsjärelevalve asutuste ja Euroopa Süsteemsete Riskide Nõukogu vahel vahetatavat teavet käsitatakse konfidentsiaalsena, välja arvatud juhul, kui: 
1) teabe esitaja on teavet edastades täpsustanud, et seda võib avaldada; 
2) avaldamine on vajalik kohtumenetluse või Inspektsiooni või muu käesolevas lõikes nimetatud järelevalveasutuse läbiviidava väärteo-, järelevalve- või kriisilahendusmenetluse jaoks või
3) avaldatavat teavet kasutatakse koondkujul selliselt, et üksikuid finantsjärelevalve subjekte ei ole võimalik kindlaks teha.“;

5) paragrahvi 54 lõike 4 punktis 14 asendatakse tekstiosa „krediidiasutuse või tema filiaali“ tekstiosaga „krediidiasutuse, fondivalitseja, investeerimisfondi või nende filiaalide“;

6) seaduse normitehnilist märkust täiendatakse tekstiosaga „Euroopa Parlamendi ja nõukogu direktiiv (EL) 2024/927, millega muudetakse direktiive 2011/61/EL ja 2009/65/EÜ seoses ülesannete delegeerimise kokkulepete, likviidsusriski juhtimise, järelevalvelise aruandluse, depositooriumi- ja hoidmisteenuste osutamise ning alternatiivsete investeerimisfondide poolt laenude väljastamisega (ELT L, 2024/927, 26.03.2024).“.

§ 3. Kogumispensionide seaduse muutmine

Kogumispensionide seaduses tehakse järgmised muudatused:

1) paragrahvi 15 lõike 1 punktis 6, § 25 lõike 3 punktis 8 ja § 37 lõike 3 punktis 7 asendatakse tekstiosa „tingimuste, prospektide ja põhiteabega“ tekstiosaga „põhiteabega“;

2) paragrahvi 171 lõige 21 muudetakse ja sõnastatakse järgmiselt: 
„(21) Kui tulumaksuseaduse § 171 lõike 2 punktis 2 nimetatud reguleeritud väärtpaberiturg või mitmepoolne kauplemissüsteem on väärtpaberiga kauplemise lõpetanud või finantsvara teise osapoole või tehingu tegemiseks vajaliku finantsvahendaja suhtes pankrotimenetluse, krediidiasutuse suhtes väljakuulutatud moratooriumi või kriisilahendusmenetluse või muu sisult sarnase menetluse või režiimi lõppemise järel ei ole pensioni investeerimiskonto kaudu soetatud väärtpaberite võõrandamine endiselt võimalik, on lubatud pensioni investeerimiskonto sulgemiseks väärtpaberid ümber registreerida pensioni investeerimiskontoga seotud väärtpaberikontolt isiku sama krediidiasutuse kaudu avatud muule väärtpaberikontole.“;

3) paragrahvi 28 lõikes 31, § 31 lõigetes 31 ja 43 ning § 60 lõikes 4 asendatakse tekstiosa „§ 57 või 173“ tekstiosaga „§ 57 lõike 1 punkti 1, § 571 lõike 1, § 66 või 173“;

4) paragrahvi 526 lõige 6 muudetakse ja sõnastatakse järgmiselt:
„(6) Käesoleva paragrahvi lõikes 5 sätestatud tingimust ei kohaldata pensioni investeerimiskonto kaudu soetatud finantsvara suhtes, mille võõrandamine, sealhulgas finantsvara soetamisel sõlmitud lepingu lõpetamine või finantsvarast tuleneva väärtuse muul viisil realiseerimine ei ole sellise vara soetamisel kehtinud tingimustest sõltumata võimalik. Finantsvara võõrandamist, sealhulgas finantsvara soetamisel sõlmitud lepingu lõpetamist või väärtuse muul viisil realiseerimist takistavate põhjuste äralangemise järel pensioni investeerimiskontole laekuva raha suhtes kohaldatakse käesoleva paragrahvi lõikes 7 sätestatut.“;

5) paragrahvi 63 täiendatakse lõikega 9 järgmises sõnastuses:
„(9) Soodustatud isikul on käesoleva paragrahvi lõikes 8 nimetatud summat õigus kasutada ka oma lepingu kindlustusmakse tasumiseks või sissemakse tegemiseks vabatahtlikku pensionifondi. Nimetatud summat soodustatud isikule sellisel juhul välja ei maksta ja kindlustusandja kannab selle tema lepingu kindlustusmaksena lepingu sõlminud kindlustusandjale või sissemaksena tema valitud vabatahtlikku pensionifondi.“.

§ 4. Krediidiinkassode ja -ostjate seaduse muutmine

Krediidiinkassode ja -ostjate seaduses tehakse järgmised muudatused:

1) paragrahvi 2 lõige 3 muudetakse ja sõnastatakse järgmiselt:
„(3) Käesolevat seadust ei kohaldata investeerimisfondide seaduses sätestatud fondivalitseja krediidihaldustegevusele seoses tema enda valitsetavate investeerimisfondidega ega aktsiaseltsifondi ja usaldusfondi krediidihaldustegevusele seoses fondi endaga.“;

2) paragrahvi 7 lõike 1 punkt 1 muudetakse ja sõnastatakse järgmiselt:
„1) põhikirja ärakiri või aktsionäride üldkoosoleku või osanike koosoleku otsus põhikirja muutmise kohta ja põhikirja muudetud tekst ning äriühingu asutamise korral asutamisleping või -otsus;“;

3) paragrahvi 38 lõige 4 muudetakse ja sõnastatakse järgmiselt: 
„(4) Krediidiinkasso juhatus on kohustatud:
1) korraldama käesolevas seaduses sätestatud krediidiinkasso kohustuste nõuetekohase täitmise;
2) veenduma, et käesoleva seaduse alusel kehtestatud eeskirjad ja muud protseduurireeglid on ajakohased, hindama nende tulemuslikkust ning rakendama asjakohaseid meetmeid puuduste kõrvaldamiseks.“;

4) paragrahvi 61 täiendatakse teise lausega järgmises sõnastuses:
„Krediidiostja on kohustatud eelnimetatud juhul tagama krediidiasutuselt saadud teabe kaitse ja võimaliku ärisaladuse kaitse.“;

5) paragrahvi 71 täiendatakse lõikega 3 järgmises sõnastuses:
„(3) Finantsinspektsioon kooskõlastab enda plaanitavate meetmete rakendamise käesoleva paragrahvi lõigetes 1 ja 2 nimetatud järelevalveasutustega, et vältida piiriüleselt tegutsevate krediidiinkassode või krediidiostjate puhul rakendatavate meetmete võimalikku kattumist.“;

6) paragrahvi 77 lõike 1 punkt 1 muudetakse ja sõnastatakse järgmiselt:
„1) järelevalve tulemusel on avastatud käesoleva seaduse, Finantsinspektsiooni seaduse §-s 2 nimetatud seaduste või muude krediidiinkasso, krediidihaldusteenuse osutajate või krediidiostjate või krediidiostja poolt käesoleva seaduse § 62 alusel määratud esindaja tegevust reguleerivate õigusaktide või nende alusel kehtestatud õigusaktide nõuete rikkumine;“.

§ 5. Krediiditeabe jagamise seaduse muutmine

Krediiditeabe jagamise seaduse § 5 punkt 5 muudetakse ja sõnastatakse järgmiselt:
„5) krediidiinkassode ja -ostjate seaduse § 3 lõikes 1 nimetatud krediidiinkasso või kõnealuse seaduse § 24 kohane teise lepinguriigi Eestis asutatud filiaal, kui ta omandab tarbijakrediidilepingu või sellest tuleneva nõude või haldab krediidiostja nimel tarbijakrediidilepingut.“.

§ 6. Tulumaksuseaduse muutmine

Tulumaksuseaduses tehakse järgmised muudatused:

1) paragrahvi 20 täiendatakse lõikega 32 järgmises sõnastuses:
„(32) Kui investeerimisriskiga elukindlustuslepingu lõpetamisel kannab kindlustusandja kogutud summa osaliselt või täielikult üle teise investeerimisriskiga elukindlustuslepingusse, käsitatakse teise lepingu alusel tasutud kindlustusmaksena ka lõpetatud lepingu alusel tasutud kindlustusmaksete osa, mis ületab sama lepingu alusel tehtud väljamakseid.“;

2) paragrahvi 28 lõike 1 punktides 1 ja 2 asendatakse tekstiosa „lõigetes 52 ja 53“ tekstiosaga „lõigetes 52, 53 ja 9“.

§ 7. Väärtpaberite registri pidamise seaduse muutmine

Väärtpaberite registri pidamise seaduses tehakse järgmised muudatused:

1) paragrahvi 7 lõike 4 teises lauses asendatakse tekstiosa „lõigetes 61“ tekstiosaga „lõigetes 33“;

2) paragrahvi 7 lõige 61 tunnistatakse kehtetuks;

3) paragrahvi 7 lõikes 64 asendatakse tekstiosa „emissiooniprospektid“ tekstiosaga „prospektid“;

4) paragrahvi 7 täiendatakse lõikega 65 järgmises sõnastuses:
„(65) Pensioniregistri pidaja peab oma veebilehel tegema kättesaadavaks kohustuslike ja vabatahtlike pensionifondide võrdlustabelid, kuhu on koondatud kõigi nimetatud pensionifondide põhiteave, vastavalt investeerimisfondide seaduse §-s 94 sätestatule.“.




§ 8. Seaduse jõustumine

(1) Käesoleva seaduse § 1 punktid 28, 31, 33, 34, 36, 37, 42, 45, 51, 90, 139, 143, 146 ja 147  ning § 2 punkt 3 jõustuvad 2027. aasta 16. aprillil.

(2) Käesoleva seaduse § 1 punktid 3, 5, 11, 43, 48, 52–57, 77, 173, 174 ja 188 ning § 3 punkt 1 jõustuvad 2027. aasta 1. mail.

(3) Käesoleva seaduse § 7 punkt 4 jõustub 2027. aasta 1. juunil.

(4) Käesoleva seaduse § 1 punktid 44, 46 ja 47 ning § 7 punktid 1 ja 2 jõustuvad 2028. aasta 1. jaanuaril. 



[bookmark: _Hlk66788165]Lauri Hussar
Riigikogu esimees


Tallinn,		2026
Algatab Vabariigi Valitsus  12. oktoobril 2026. a nr 2-6/26-02008

Vabariigi Valitsuse nimel

(allkirjastatud digitaalselt)
Heili Tõnisson
Valitsuse nõunik

2

